**ZAPISNIK**

s **8. sjednice** Gradskog vijeća Grada Makarske,

održane **16. svibnja 2018.** godine

u gradskoj vijećnici

***(tonski zapisnik sjednice je dostupan na www.makarska.hr)***

Početak u 10 sati.

Tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 17 od 17 vijećnika kao i da je održavanje sjednice pravovaljano.

**Sjednici nazočni vijećnici:**

1. Marko Raos
2. Marija Lelas
3. Marko Ožić-Bebek
4. Miro Mucić
5. Ivan Kotarac
6. Daniela Primorac
7. Neven Vranješ
8. Tonći Bilić
9. Gordana Muhtić
10. Josip Paunović
11. Jagoda Martić
12. Sretan Glavičić
13. Milan Grbavac
14. Hloverka Novak Srzić
15. Ivan Perić
16. Siniša Srzić
17. Ivan Šimić

**Ostali nazočni:**

1. Jure Brkan, gradonačelnik

2. Dražen Nemčić, zamjenik gradonačelnika

3. Joze Vranješ, zamjenik gradonačelnika

4. Lara Rakušić Ivanković, tajnica Gradskog vijeća Grada Makarske

5. Dunja Buljan, pročelnica Upravnog odjela za financije i proračun

6. Matko Lovreta, pročelnik Upravnog odjela za komunalne djelatnosti

7. Antonio Zec, v. d. upravitelja Pogona za obavljanje komunalnih djelatnosti

8. Dražen Kuzmanić, v. d. pročelnika Upravnog odjela za društvene djelatnosti

9. Tonći Vuković, voditelj Odsjeka za provedbu dokumenata prostornog uređenja i

građenja

10. Tonći Batinić, viši stručni suradnik u Uredu gradonačelnika

11. Ivana Pleić, viša stručna suradnica u Uredu gradonačelnika

12. Darko Svaguša, županijski vijećnik Splitsko-dalmatinske županije

13. Igor Batošić, županijski vijećnik Splitsko-dalmatinske županije

14. Joško Kosović, ravnatelj JU Gradski sportski centar Makarska

15. Predrag Aranđelović, predstavnik srpske nacionalne manjine

15. Smiljana Blažević, tvrtka Zeleni servis

**Predstavnici medija:** *HRT-* Damir Ravlić, Nova TV, Večernji list – Slavica Vuković, RMR, *Makarsko primorje* – Janja Glučina, *Makarska kronika* – Ivona Ćirak, Cropix – Ivo Ravlić, TV *Jadran* – Studio Pašalić, Radio Split-Vedran Ribarević.

Himna „Lijepa naša domovino“

Predsjednik Gradskog vijeća Grada Makarske Marko Ožić-Bebek je na temelju članka 85. Poslovnika o radu Gradskog vijeća Grada Makarske konstatirao da je sjednici nazočna većina vijećnika.

Na temelju članka 70. Poslovnika o radu Gradskog vijeća Grada Makarske predsjednik Gradskog vijeća Grada Makarske je otvorio sat predviđen za vijećnička pitanja.

**Vijećnica Jagoda Martić** postavlja pitanja:

1. Moje pitanje ću započet s zaključcima, nekim od zaključaka koje je na svojoj prvoj sjednici održanoj 21. veljače 2018. godine donio Odbor za zdravstvo – osnivanje Doma zdravlja pa je između ostaloga jednoglasno tada zaključeno: „Ovaj Odbor ustraje u nakani za izdvajanjem Doma zdravlja od županijskog, predlaže zakonodavnoj i izvršnoj gradskoj vlasti osnivanje i uspostavu bolnice u Makarskoj i predlaže pokretanje postupka otvaranja turističke ambulante“. Moja pitanja se temelje na tim zaključcima pa tako prvo pitanje glasi do kuda se stiglo sa postupkom otvaranja turističke ambulante obzirom da je sezona, ako je suditi bar po broju gostiju, već dobrano započela?
2. Prije nekoliko dana završeno je javno savjetovanje o prijedlogu Zakona o zdravstvenoj zaštiti a u kojem i dalje nije predviđeno da gradovi mogu biti osnivači domova zdravlja i bolnica pa pitam da li se Grad uključio u javnu raspravu na način da predlaže mogućnost da gradovi budu osnivači ovih zdravstvenih ustanova?
3. Nedavno je Vlada Republike Hrvatske održala sjednicu u Splitu. Gradonačelniče, tom prilikom ste izrazili svoje zadovoljstvo onim što je Makarska dobila pa ste rekli citiram vašu izjavu: „Ove su odluke pravi primjer sinergije države i lokalnih jedinica u poboljšanju životnih uvjeta naših građana“. Da li je tom prilikom bilo išta rečeno o sudbini našeg Doma zdravlja i kakvu kvalitetu i nivo zdravstvene skrbi naši sugrađani mogu očekivati u budućnosti?

**Gradonačelnik Grada Makarske** **Jure Brkan** je odgovorio na postavljena pitanja:

1. Zaključci Odbora za zdravstvo. Odbor za zdravstvo se sastajao i poslije ovoga datuma, je li tako, i imali ste neke zaključke. Nemam što kriti, nemam što uvijat, sami znate sa sadašnjim ravnateljem Petricom da nismo u dobrim odnosima. Znači ova agonija već traje zadnjih godinu i po dana, sjetimo se svega što smo prošli oko laboratorija. S tim čovjekom naše iskustvo je što on obeća, to ne ostvari, tako da ja od njega ne mogu očekivat da će on nama dat ambulantu ili nešto drugo. Pokušavamo nekako na drugi način to riješit. Odbor za zdravstvo također, ako sam dobro upoznat, je donio zaključak da ne daju potporu za reizbor novoga ravnatelja, gospodina Petrica kao ravnatelja Županijskog doma zdravlja. Držim nakon ovoga svega da bi bilo suvišno išta od njega očekivati da bi on napravio za Dom zdravlja u Makarskoj, konkretno našu bolnicu. On je u reizboru, odluka se donosi do 20., ja vjerujem da sa novim ravnateljem, ako bude izabran novi, da ćemo imati puno više i kontakata i da ćemo podignuti standard u Domu zdravlja u Makarskoj. Za turističku ambulantu kažem vam isto tako za sve dok smo sada u ovome modusu ja ne vidim, možemo dobiti sva moguća obećanja, ali to do realizacije dok dođe poučeni dosadašnjim iskustvom predugo traje.
2. U javnoj raspravi Grad se nije obratio. To je istina, možda smo trebali, ali ne briše se činjenica da Županija može biti osnivač još jednoga doma zdravlja kao što je i dosad. I našim zaključcima odavde smo išli da ako mi ne možemo biti osnivač može Županija osnovat još jedan dom zdravlja. Tako da ja nadam se da ćemo kroz to, znam da je SDP podnio zahtjev ovaj dao prigovor, prijedlog, da li će to biti usvojeno, ne znam, ne odlučujemo mi o tome. U svakom slučaju držim da je Dom zdravlja Makarska kao izdvojen iz sadašnjeg sustava ili bar dok se način vođenja ovog dosadašnjeg Županijskog doma zdravlja ne promijeni, nije sretan izbor za Grad Makarsku. Gospodin Petric, imamo iskustva sa njim i zadnji put sam govorio da mu ne vjerujem, nažalost tako je ispalo i sada pokušavamo u biti da nađemo jednu osobu s kojom ćemo imati konkretan i normalan odnos, koji će dati više svoje pozornosti i truda za održavanje zdravstvenog standarda u gradu Makarskoj, što se Grada tiče u financijskom pogledu, u tehničkom pogledu, u pomoći na dizanju nivoa Doma zdravlja u Makarskoj, mi smo spremni na sve dogovore.
3. Sjednica Vlade, ja ne mogu drugo ni reći kad sam na toj sjednici Vlade dobio tri obvezujuća zaključka. Prva je izgradnja izlaza iz grada Makarske u smjeru Dubrovnika-Vrgorca, izgradnja kružnog toka deniveliranog. Druga je točka obvezujuća odluka Vlade da se Gradu Makarska dodijeli zemljište Peškera, svi znamo da to traje još od mandata ministra Čobankovića, prvi zahtjevi. I treće je za dodjelu zemljišta koje je bilo predviđeno nekad za reciklažno dvorište nekih 4 000 kvadrata. Sva tri zaključka koja sam dobio normalno da me čine zadovoljnim, znači da se u nekih ovih godinu dana skoro našega mandata nešto napravilo, nešto što je bilo dugo na čekanju. Što se tiče same sjednice Vlade, nisam bio ni u mogućnosti da kreiram dnevni red, ni da stavljam nešto ni da sudjelujem na njoj, nisam član Vlade. Ali kako smo ovo krenuli, ja vjerujem da ćemo do kraja istrajati zajedno u suradnji sa Vladom na dobrobit svih naših sugrađana pa tako i zdravstvene skrbi.

**Vijećnica Jagoda Martić** komentira odgovore:

1. Hvala gospodine gradonačelniče, na opširnom odgovoru i iskrenom odgovoru, ali ja ipak moram tu iznijeti neko svoje nezadovoljstvo, evo konkretno što se tiče turističke ambulante. Turistička ambulanta se osniva i otvara na zahtjev Grada, znači Grad je taj koji prema Domu zdravlja podnosi inicijativu, takav je bio naputak, odnosno kada smo još i prije više od godinu dana razgovarali sa ravnateljem Petricom onda je rečeno znači Grad podnosi, Grad osigurava prostor, naravno i financije, financira zdravstveni tim koji je tu, a na Domu zdravlja Županije je da osigura djelatnike za tu ambulantu. S obzirom da su se liječnici i prije prošle sezone, a isto tako su na vrijeme reagirali i pred ovu sezonu, odmah negdje ja mislim iza nove godine gospođa predsjednica našeg Odbora gospođa Hloverka je dobila i njihov zahtjev tako da se ovo radi o sjednici koja je održana 21. veljače 2018. godine. Žao mi je što po tom pitanju nije ništa napravljeno jer dobiva se dojam kao da Odbor razgovara sam sa sobom, donosimo zaključke reda radi tek tako da se stvori privid da se nešto po pitanju Doma zdravlja radi, ali u stvarnosti sve ostaje mrtvo slovo na papiru.
2. Što se tiče uključivanja Grada u javnu raspravu o zdravstvenoj zaštiti točno je i u sadašnjem zakonu i u ovome budućem što se planira postoji stavak gdje se kaže da županija ima najmanje jedan dom zdravlja, međutim nažalost mi na sve naše zahtjeve pa i na onaj zahtjev kad pitamo zbog čega nije zahtjev Gradskog vijeća stavljen na dnevni red iz Županije dobivamo odgovor da zakon to sada ne omogućava da se raspravlja o izdvajanju Doma zdravlja, a da to neće predviditi niti budući zakon, tako je bar napisano u odgovoru koji je župan dao na vijećničko pitanje vijećnika Igora Batošića. Zbog toga smo smatrali da bi bilo jako korisno da se evo i Grad uključio sa svojim primjedbama, SDP je dao primjedbe pa sad s obzirom da te primjedbe na tom tragu već postoje, nadam se da ćemo onda pokušat bar lobiranjem, nastojat evo vi sa svojom snagom i mi sa svojom da se onda te primjedbe i uvaže.
3. I što se tiče ovog trećeg, ja moram reći da zapravo poboljšanje životnih uvjeta naših građana kao što ste vi rekli neće, nažalost sve je to divno i krasno, na to neće utjecati ni Volicija ni Peškera, međutim kvalitetna zdravstvena skrb i jedna primjerena zdravstvena ustanova bi itekako mogla pozitivno utjecati. Obzirom da Vlada čak i u takvoj situaciji, znači kad je došla u Split u našu županiju, a s obzirom da smo toliko puta govorili o problemima s kojima naš grad ima po pitanju zdravstvene skrbi, nije našla za shodno niti da tu temu na bilo koji način ostvari, bojim se da ćemo u skoroj budućnosti sa nostalgijom se sjećati ovoga što sada imamo u Domu zdravlja, a sada imamo jako malo. Jedino mogu, eto mogu se nadat, vjerovat, s obzirom da je Odbor isto tako dao svoje mišljenje da smo protiv izbora dosadašnjeg ravnatelja da će možda nova uprava Doma zdravlja bolje skrbiti o ovome što sada imamo. To još jedino ostaje nada.

**Gradonačelnik Grada Makarske** **Jure Brkan** je odgovorio na komentar:

1. Evo samo kratko - ambulanta. Ako se sjećate, ja nemam sad taj primjerak *Slobodne Dalmacije,* Petric je izjavio da od toga ništa nema, je li se sjećate bilo je u novinama i ja sada da idem njega moliti koji u novinama kaže da od toga nema ništa. To je problem, ja držim da je problem Županijskog doma zdravlja i odnosa prema Domu zdravlja u Makarskoj u biti u jednom čovjeku i ja mislim da sa drugim čovjekom bi mi mogli puno bolje komunicirat i zadovoljit ove standarde koji su nama nužno potrebni. Ja u to vjerujem. Također što se Vlade tiče ovakva odluka, znači na Vladu idu predmeti koji imaju gotove odluke ili donesene zaključke. Gotove odluke i donesene zaključke za Dom zdravlja ova Vlada na ovoj sjednici nažalost nije imala, ali napominjem ni Vlada prije SDP-ova u četiri godine mandata nije donijela nikakvu odluku što se tiče Doma zdravlja u Makarskoj tako da bilo kakvo ono što obogaćuje grad Makarsku, bilo to možemo nazvat površinom, prometnim rješenjima, smanjenjem gužve sigurno na dobrobit grada Makarske i građana grada Makarske. normalno ostaje ključan i krucijalan problem za naše građane, to je Dom zdravlja i mi ćemo svestrano i ustrajno nastojati da ga kako da kažem popravimo, ali prvi preduvjet je po meni imati kooperabilnu osobu s druge strane s kojom možemo razgovarat. Lobiramo, trudimo se i ja vjerujem da će to dati neki rezultat.

**Vijećnica Gordana Muhtić** postavlja pitanja:

1. Naime, zanima me područje Sv. Petra, naime prije nekoliko godina uređena je sjeverna strana šetnice znači uz plažu, to je zaista, mislim u javnosti, ostavila zaista pozitivan trag, svi su zadovoljni načinom na koji je uređeno pa me zanima da li ste planirali u razdoblju pretpostavljam iza turističke sezone, ne vjerujem da ćete se sada upuštati u to, uređenje šetnice na Sv. Petru od svjetionika prema stepenicama, dakle južna strana? Dakle da li se još nešto planira oko crkvice i arheoloških nalazišta? A evo uz to pitanje ujedno i apeliram da se u suradnji sa privatnikom koji drži gore stavljanje katanaca, lokota, onih da se nešto poduzme obzirom da nažalost ti lokoti ispuštaju ruzinu po stijenama. Dakle eto mislim da je u tom dijelu vrlo bitno da Grad poduzme hitno nekakve mjere da se to spriječi.
2. Vezano je uz Zakon o zaštiti životinja. Naime, to je zakon koji je donesen krajem 2017. godine. Predviđa dodatne obveze jedinica lokalne samouprave tako da me zanima prije svega da li ste predvidjeli način na koji će se skupljati napuštene i izgubljene životinje? Mi već imamo tu odluku, međutim postavlja se pitanje pružanja zdravstvene skrbi životinjama koje su pronađene, a kojima nisu poznati vlasnici. Naime po zakonu je svatko dužan pružiti pomoć životinjama, a trošak snošenja je na Gradu pa me zanima kad ćemo dobiti odluku kojom će to biti regulirano, a također uz to je vezano i pitanje nadzora i provedbe obveznog mikročipiranja pasa. To je isto zakonska obveza koju prema članku 94. Zakona provode komunalni redari.
3. Vezano djelomično uz ovo što ste spominjali sa sjednice Vlade. Nažalost, ja moram kazati da sad se gradonačelniče, osvrćem samo na čestice zemlje na Voliciji i Peškeri. Naime kada s odluka pročita onda vidimo da nije riječ o klasičnom ugovoru o darovanju, kao što je recimo Split sklopio takav ugovor, već je riječ isključivo o formaliziranju pokretanja postupka darovanja. Činjenica da je postupak darovanja pokrenut u trenutku podnošenja zahtjeva, dakle već i u prošlom mandatu smo o tome slušali. Dakle nakon što smo prestali plaćati naknadu Hrvatskim šumama, znači kad je ustanovljeno da je upravljanje danas Republika Hrvatska, bilo je pokrenuto pitanje darovanja. Dakle molila bih eto da mi kažete ipak preciznije o tome kad se očekuje sklapanje tog ugovora o darovanju, odnosno koji su rokovi da li je nekakva dinamika obzirom da iz obrazloženja tih dviju odluka nismo ništa mogli vidjeti.

**Gradonačelnik Grada Makarske** **Jure Brkan** je odgovorio na postavljena pitanja:

1. Zbog tehničkog našega resora Sv. Petar čekamo HEP da stavi sada još neke dodatne rasvjete. Ove godine nismo predvidjeli daljnje uređenje šetnice, ali konkretno tehnički reći će vam dogradonačelnik Vranješ, a o lokotima i ovome ostalom reći će vam gospodin Nemčić. Zakon o zaštiti životinja u domeni je Nemčića.
2. Ja čitam zaključke Vlade: „Vlada Republike Hrvatske podupire realizaciju projekta rekonstrukcije križanja državnih cesta DC 8 i DC 512, Županijske ceste ZC 6197 u Makarskoj. Zadužuje se Ministarstvo mora, prometa i infrastrukture da osigura uvrštenje projekta iz točke prve ovog zaključka u program sanacije opasnih mjesta i program građenja i održavanja javnih cesta za razdoblje 2017.- 2020.“. Govorim o zaključcima Vlade. Zaključak je obvezujući, znači dokument kojim Vlada zadužuje jedno svoje tijelo da to provede i dati su rokovi u njemu. Također zaključak: „ Republika Hrvatska darovat će Gradu Makarska nekretnine u k.o. Makarska na gradskom dijelu Peškera“, znači čitam skraćeno, „za provedbu ovog zaključka zadužuje se Ministarstvo državne imovine“. Ministarstvo državne imovine sada od Vlade dobiva rokove i sve ostalo. Mi smo Ministarstvu državne imovine još 2. kolovoza ponovili zahtjev za dodjelom, a kažem vam prvi zahtjev je išao još u vrijeme dok je ministar bio Čobanković, koje je to godine bilo, ja i ne znam. Ovo je sada nama realna mogućnost da ćemo mi u što skorije doba čim Ministarstvo pripremi svu dokumentaciju dobiti i ugovor o darovanju. Ista situacija je Republika Hrvatska darovat će Gradu Makarskoj nekretnine označene kao k.o za provedbu ovog zaključka zadužuje se Ministarstvo državne imovine. Moram napomenut da bi mi ovu česticu već sada bili i dobili da nije pala lokacijska dozvola za izgradnju reciklažnog dvorišta, tako da smo morali prenamijenit zahtjev za dodjelu, promijenit, inače u suprotnom imali bi već gotovo darovanje. Tako da ovo su izgledne stvari, ovo su veliki koraci na ono što smo dosad imali, a to je samo naš zahtjev upućen nekome. Tako da je ovo nešto konkretno. Normalno da smo u kontaktu i sa Ministarstvom državne imovine i sa Hrvatskim šumama, prije 2 tjedna sam bio u Ministarstvu poljoprivrede na sastanku na temu ovoga što je na kraju i rezultiralo odlukom koja je donesena na Vladi, ovakvim zaključkom. U prošlu srijedu sam bio na sastanku sa ravnateljem Hrvatskih cesta gospodinom Škorićem gdje su definirani rokovi za izgradnju deniveliranog kružnog toka na izlazu iz grada Makarske i na ovome svemu radimo i ustrajemo. Mi sada prvi put kao Grad Makarska imamo obvezujuće zaključke za koje su zadužena ministarstva. E sada ako ministarstvo neće provodit zaključak svoje Vlade ja mislim to se još nije dogodilo, tako da je ovo već neka velika stvar koju smo mi napravili korak naprijed u odnosu na ono što je bilo do sada.

**Zamjenik gradonačelnika Grada Makarske Joze Vranješ** je odgovorio na postavljeno pitanje:

1. Dakle, Vaše pitanje prvo je bilo upućeno vezano za šetnicu Sv. Petar. Vi imate dug staž u Gradskom vijeću, prema tome držim da poznajete gradski proračun i njegovo planiranje. Ukoliko to nemamo planirano u gradskom proračunu, onda ne možemo ni razmišljati da radimo nekakve velike zahvate na šetnici Sv. Petar. Međutim ja bih istaknuo s obzirom da postavljate pitanje o šetnici, istaknuo bih ono što smo napravili za izgradnju šetnice od hotela Romana do potoka u Krvavici. Dakle tu smo utvrdili granicu pomorskog dobra, čekamo odluku o utvrđenju granice, tu smo Županiji povukli sredstva od 40.000,00 kuna. Sada smo se prijavili na još jedan projekt za financiranje projektne dokumentacije, dakle ja se nadam da ćemo i tu proći s tom aplikacijom pa ćemo na kraju za tu šetnicu tražiti i potporu od Županije za izgradnju same šetnice. Dakle na taj dio koji ste vi sad pitali rekao sam vam o samom proračunu i planiranju, a to je vama jasno, a ovaj drugi dio bih istaknuo kao naš uspjeh jer smo već neka sredstva za taj projekt dobili.

**Zamjenik gradonačelnika Grada Makarske Dražen Nemčić** je odgovorio na postavljena pitanja:

1. Evo ja bih samo na prvo pitanje Sv. Petar, informaciju koju imam vezano za južnu stranu. Koliko imam informaciju, HEP je davno dobio suglasnost od Grada, ima izrađen projekt za provod električnog kabela do svjetionika tako da bi bilo ajmo reći nepraktično i u konačnici kontraproduktivno da bilo što planiramo dok se infrastruktura ne provede. Tako da u budućnosti mislim svakako što se može vidjeti i po ostalim projektima koje namjeravamo raditi da će i taj dio isto bit nastavljen i obuhvaćen jednom pristojnom šetnicom kako naši turisti tako i građani zaslužuju.
2. Za drugo pitanje vezano za Zakon o zaštiti životinja. Grad Makarska je da bi donio što bolju odluku, što kvalitetniju u interesu, zašto je zakon uopće i napravljen, zaštite životinja oformio jedan mali odbor koji se sastoji od pročelnika za komunalne djelatnosti gospodina Lovrete, mene osobno, privremenog voditelja Odsjeka za komunalno redarstvo gospodina Mračevića, našeg novog veterinara i predsjednice Udruge „Šapama od srca“ gospođe Leticije da pregledamo tu odluku i da napravimo da predložimo ovom Gradskom vijeću, tj. gradonačelniku, pa Gradskom vijeću najbolje rješenje. Imamo u petak u 1 sat taj sastanak pa ćemo vidit vezano je li šta je najbolje jer iz prve ruke veterinari članovi udruge koji se bave s tim imaju daleko više direktnih informacija koje mogu pridonijeti najboljemu prijedlogu izmjena te odluke. S druge strane komunalno redarstvo je zatražilo od resornog ministarstva pristup u Likasam, ja mislim da se zove, direktnom pristupu da se može preko veterinara da se bazi podataka upisanih pasa i vlasnika. Nadzor nad čipiranjem se provodi kontinuirano, znači kako na javnim površinama, ulaske sada u privatna dvorišta što su bili prijedlozi nekih ajmo reći udruga iz Zagreba nisu baš ajmo reći ni popularna, niti su u ovlastima komunalnih redara tako da nismo pristupili tome. Znate i sami kave su bile buke vezano za novi Zakon o komunalnom gospodarstvu i nekim novim ovlastima koje su trebale dati komunalnim redarstvu ulasku u privatna dvorišta, legitimiranje, itd. tako da se radi na javnim površinama koliko se može u sklopu svih ostalih zadaća.

**Vijećnica Gordana Muhtić** komentira odgovor:

1. Što se tiče dijela o životinjama zadovoljna sam i zahvaljujem.
2. Međutim što se tiče odgovora na ova druga dva pitanja izgleda da nastaje presedan, ja pitam jedno dobijem odgovore na nešto što nisam pitala. Dakle to je možda danas početak sjednice, nadam se da tako neće biti ostatak sjednice.
3. A drugo je moram kazat ovo što ste sad spomenuli oko šetnice, ja sam pitala Sv. Petar upravo zato što smatram da je taj dio potrebno dodatno zaštititi i oplemeniti i zato su moja pitanja bila usmjerena na taj dio. A ovaj drugi dio što ste sad spomenuli pitanje utvrđivanja granice pomorskog dobra, šetnice i ostaloga više može ići na neki drugi smjer pitanje je zašto i kome se taj dio radi, dakle taj dio nisam pitala. Eto sad kad ste se izdali onda je dobro znati i to.

**Predsjednik Gradskog vijeća Grada Makarske Marko Ožić-Bebek** je odgovorio vijećnici:

1. Nije presedan jer se to nama već događalo, to je ustaljena praksa da vijećnici pitaju jedno, a dobiju odgovor drugo, to ja znam više puta meni se dogodilo pa možda sam i ja nekada dao odgovor drugi s druge strane, prema tome nije presedan.

**Vijećnik Ivan Perić** je postavio pitanje:

1. Moje pitanje se odnosi na Ulicu Antuna Gustava Matoša. Pitanje za gospodina Vranješa. Kad će bit asfaltiran onaj komadić zemlje koji je ostao i kad će se tu ocrtat parking, posebno parking za invalide?

**Zamjenik gradonačelnika Grada Makarske Joze Vranješ** je odgovorio na postavljeno pitanje:

1. Dakle Ulicu Antuna Gustava Matoša smo uredili jer je zahtijevala određenu rekonstrukciju i uređenje. Već tada se povuklo pitanje jednog zemljišta od cca 100 m2, odnosno pitanje njegova vlasništva. Tu smo vlasništvo utvrdili, definirali granice i to je zaista gradsko zemljište, međutim u tom trenutku kad smo radili ulicu nismo imali tu informaciju tako da ga nismo asfaltirali u tom trenutku. Ja obično se volim s ljudima dogovorit na terenu i ne ulazit u nekakve konflikte ukoliko je to moguće. Utvrdili smo naše vlasništvo međutim zaista ovaj izvođač koji je najpovoljniji, to je poduzeće Cestogradnja, zauzet je jako puno poslom. Evo i danas je trebao početi uređenje pojedinih ulica u našem gradu i krpanje asfaltnih oštećenja, međutim evo tu smo malo ovaj zakinuti s obzirom da od količine posla izvođač ne može stići, a nema smisla da angažiramo nekog drugog koji je skuplji. Prema tome u ovih 10-ak dana će izvođač, ima narudžbenicu za odradit taj dio i ja se nadam za 10-ak dana da će to biti odrađeno.

**Vijećnik Siniša Srzić** je postavio pitanja:

Ja bih odmah na početku vas citirao da ste imali u prošlom sazivu jedno pitate dobijete drugi odgovor. Čak je i to dobro. Ja nisam dobio odgovor sa 6. sjednice pa bih molio gradonačelnika iako je on u zapisniku 6. sjednice vidljiv, napisan i volio bi da ga dobijem. Dogovorili smo se u pisanom obliku. Naime tiče se pomorskog dobra i štekata na pomorskom dobru. Dakle imamo 14. točku pa ću i tome govorit, ali mi je bilo rečeno da ću dobit taj odgovor i molio bih vas ako mogu i prije sjednice jer već je prošlo puno vremena.

1. Turistička sezona je već počela. Problemi koje smo imali i na koje smo upozoravali u prošloj 2017. godini nažalost ponavljaju se i u ovoj. Riječ je svakako o prometu na glavnim gradskim prometnicama bilo u nadležnosti države, Županije ili Grada. Za vrijeme svibanjskih praznika, a šta će nam tek biti u sezoni, glavne gradske prometnice bile su u kolapsu. Kao mali primjer navest ću od hotela Meteor do trgovačkog centra Kaufland, znači ne preko ceste nego do trgovačkog centra Kaufland trebalo je oko 27 minuta. Imam više ovako, iša sam i s druge strane iako se gradila gore šetnica na magistrali puno se brže prolazilo uz regulaciju prometa. Naime gdje je problem najveći zastoj je zapravo na rivi. Zašto? Veliki broj vozila za snabdijevanje kao i veliki broj neodgovornih vozača u osobnim vozilima koriste prometne kolnike za privremeno zaustavljanje. Svakodnevno svi prolazimo preko rive i danas ćete sigurno vidjeti autobuse koji ne mogu proći, rezultira se sa stvarno velikim zastojem iza autobusnog kolodvora i nadalje. Samo zaustavljanje od par minuta vam stvori 10-ak, odnosno do 100-ak vozila kad nam je gužva. Nije tu samo problem velikog zastoja već velike buke na rivi i štetnih plinova koji se stvaraju od rada motora na vozilima, a da ne kažem nervoznih vozača. Moje pitanje je postoji li plan regulacije gospodarenja vitalnim gradskim prometnicama i što će Grad poduzeti da smanji navedeni problem? Ja bih isto napomenuo da Odbor za strateške investicije i kapitalna ulaganja nije se sastao nažalost nijedanput, jel bi mogli već planirat za budućih 4-5 godina da riješimo ne samo prometnice, nego da riješimo o određeni promet u mirovanju sa garažama.
2. Moje pitanje drugo isto je od prošle godine, nažalost bio sam zadovoljan odgovorom, tek ste bili došli na vlast, odnosno svi smo zajedno došli pa ćemo riješit, odnosi se na pješačke zone, tj. šetnicu u gradu Makarskoj. Opet smo svjedoci prometa na gradskim pješačkim zonama posebno na plaži koji ugrožavaju šetače, posebno djecu i roditeljima sa dječjim kolicima, objasnit ću zašto, rekreativce i sve druge korisnike. Prvo veliki je broj motorista, privatnih automobila, kamiona, a posebno i to tokom cijelog dana vozila za snabdijevanje. Ja mislim da bi Grad trebao donijet odluku ili možda postoji, ja je ne znam, ili se nitko ne pridržava, kada će vozila za snabdijevanje moći doći na šetnicu. Provajte svako jutro ili poslijepodne po 3 vozila stoje u redu, nitko ne može proći ni sa lijeve ni sa desne strane, čeka se i onda, razgovarali smo i zadnji put na sjednici Gradskog vijeća, plus pitari i reklame. Vi ne možete, vi stojite i čekate da određene firme, neću imenovat firme, firme su najmanje sad problem, mi smo problem koji ne poštivamo vlastite odluke. A druga stvar vjerujte ja ne znam s kime sam razgovarao, nekim iz Gradske uprave, veliki broj kamiona nam je šetnicu i mramor na šetnici uništio. Postavio sam pitanje da li dobivaju dozvolu kad se gradi, dobivaju, zašto ne poprave šta su uništili. Samo da vidite koliko će ljudi možda, možda neće stradat, ali vizuelni izgled su katastrofalni. Zato svi oni koji su radili i da ja gradim kuću, zašto, nešto sam uništio, treba popravit. Pa bi stoga molio postoji li Pravilnik kako će se regulirat ili da li će se tim komunalnim redarima dati veće ovlasti, ali mislim da je tu problem i policije. Stanite na trotoar odmah ćete biti kažnjeni, doli zaustavite cijeli promet ugrožavate turiste nemamo nikakvi efekt, ali to je iz godine u godinu. Što ćemo očekivati u ovoj turističkoj sezoni gradonačelniče, ili netko od zamjenika? Ja bi volio, znam da se sad ne može ništa ali nam je taj problem iz dana u dan sve jači i veći.
3. Grad Makarska ima veliki broj umirovljenika. U njihovoj životnoj dobi potrebno je društvo i druženje, boravak u prirodi i zraku. Najgora opcija je biti sam u kući ne samo za starije, nego i za sve nas, naročito mladost, stoga mi nije jasno zašto smo dizanjem klupa ispred stare srednje škole uskratili druženje i odmor našim sugrađanima. Kome su klupe smetale? To što su mnogi naši sugrađani imali druženje i odmor. Čekaonicu dok su drugi partneri na tržnici. Istina na tim klupama je preko noći bilo neodgovornih i pijanih pojedinaca, ali to nije razlog da se klupe dignu sa navedene lokacije. Stoga sam gospodine gradonačelniče, pošto koristim gradsku tržnicu zamoljen od velikog broja, vjerujte mi, velikog broja naših sugrađana, zamoljen da vam objasnim svrhu i razlog zbog čega bi navedene klupe trebalo vratiti. Stoga Vas molim u ime umirovljenika i naših sugrađana, ne samo tu nego na svim mjestima gdje je moguće, vjerujte za starije ljude te su klupe bile život odnosno izlazak u svijet.

**Gradonačelnik Grada Makarske** **Jure Brkan** je odgovorio na postavljena pitanja:

1. Što se tiče prometa, zastoja i svega ostaloga. Banalno reći, ali ništa nije razlika u odnosu na prošlu godinu. Mi razliku tu neku ne možemo stvorit tek tako. Neodgovorni vozači, to ste dobro primijetili, koji zaustavljaju se sa južne strane prometnice stvaraju veliki čep, to je jedan uzrok. Drugi uzrok je traženje parkinga koji usporava čitav taj promet. Što se tiče neodgovornih vozača to bi trebala rješavat policija. Mi nažalost do danas nemamo odluku o uređenju prometa. Ona je počela se radit, ima skoro ne znam ni ja koliko godina, konačno je dobila neku svoju formu. Ona je prošla Odbor za promet i sa Odbora, gospodine Lovreta ispravite me ako griješim, sa Odbora za promet otišla je sada dalje na suglasnost Ministarstvu unutrašnjih poslova, na savjetovanje pardon. Ja sam požuriva da ta odluka o uređivanju prometa bude što prije u biti da je donesemo već možda na ovoj sjednici ili na prvoj idućoj radnoj sjednici. Nadam se da ćemo to i uspjeti. Odlukom o uređenju prometa mi dobivamo mogućnost stvaranja gradskog prometnog redarstva. Tada to prometno redarstvo dovoljno ekipirano može rješavati te probleme. Policija nažalost njih nema, oni su po ljudstvu vrlo, ne možemo ih dobiti da oni dođu i rješavaju te stvari. Ujutro imamo u 9 sati sastanak sa načelnikom baš po pitanju ovoga i nekih drugih problema. Nažalost, dok ne donesemo odluku o uređenju prometa i ne ustrojimo svoje gradsko prometno redarstvo, što se tiče tih na sekunda zaustavljanja koji nama stvaraju *de facto* problem, nećemo moći vrlo brzo reagirat. Drugi problem je kao što sam rekao traženje parkinga koje usporava promet. Mi novi parking ne možemo izmislit na gradskoj rivi. Ono što smo krenuli i što pokušavamo to je upravo rasteretiti rivu od prometa u mirovanju. Jedna od tih odluka je bila odluka o povećanju cijene parkinga u turističkoj sezoni, pogotovo s tim da se sad može naplaćivati satno samo u pojasu od Splitske banke do Kostele i time držimo da ako taj dio bude prohodniji, ako se tu može vrlo lako naći parking da će biti i manji zastoji preko rive na prometnici. To je jedna od mjera kojom mi pokušavamo upravo rasteretiti promet. Znači ako čovjek traži parking na rivi naći će ga iz prve neće morat radit 3 kruga i zagađivat i sve ostalo. Nije cilj zarada, cilj je upravo rasteretiti promet. Ponovno napominjem takva odluka se ne odnosi na stanare centra i one koje imaju radno mjesto, oni i dalje imaju mogućnost kupnje mjesečne karte. Odnosi se upravo na to tko je odlučio doći na rivu popit kavu i spreman je to platit u periodu sezone ljeta, zimski period se ne mijenja. Nastojimo rasteretiti upravo da smanjimo te gužve. To su neke stvari koje smo mi pokušali riješiti za ovu sezonu.
2. Šetnice na plaži. Odluka postoji. Oni ne smiju tamo ulazit, propisano je točno kada, do kada, dostavna vozila mogu ići. Također propisano je da svaki investitor koji vrši gradnju, znači on mora sve vratiti u prethodno stanje, i to sve ima. Redari bilo kako tamo idu pišu rješenja, pišu kazne i mi to lovimo. Nažalost, ima nas svakakvih i naših građana i ljudi koji rade i oni se ne pridržavaju, tu možemo samo apelirat na neki bonton u pridržavanju gradskih odluka i propisa. A s druge strane mi sa svojim redarima i sa svojim alatima koje imamo moramo ih prisilit da se maknu sa šetnice i onoga koga uhvatimo da ga kaznimo. Grubo zvuči, ali ako je šetnica to je šetnica. Ja nikad nisam ni autom ni motorom došao na tu šetnicu, vjerujem da niste ni vi jer to je van pameti da netko se voza u po bila dana po gradskoj šetnici. Odlike postoje, redarstvo ih treba provodit, a onaj tko se ne pridržava treba ga kaznit.
3. Što se tiče umirovljenika i gradske tržnice. Znate zašto su klupe uklonjene? Na zamolbu roditelja polaznika Glazbene škole su uklonjene jer su se na tim klupama usred bila dana skupljali pijanci i narkomani. Ljude je bilo strah za svoju dicu i zato su maknute klupe. Ja bih volio da klupe stoje tamo, ali se bojim ovoga drugoga. Školska godina završava, mi ćemo vjerojatno vratit sada te klupe, mislim tako smo zamislili, ali mi smo imali zahtjeve roditelja koji su se bojali za svoju djecu. Ponovno, to su naši sugrađani nemam šta drugo reći, znači isto kao vožnja na šetnici tako nažalost imamo i ovu situaciju na pijaci. Eto kojim mjerama mi moramo znači primicat, ne možemo ih rastrat, ne možemo ih kažnjavat, šta smo mogli dignit im klupu. Školska godina završava vratit ćemo klupe, ali evo to vam je istina. Meni je žao naših umirovljenika, ja bih volio da su svugdi da stvarno imaju ljudi to kad dođu u svoje zlatno životnu dob da imaju stvarno ugodnost i mjesto za razonodu, ali ovo vam je gruba činjenica zbog čega smo morali maknut te klupe.

**Vijećnik Siniša Srzić** komentira odgovore:

Gradonačelniče, hvala na odgovoru ja ću samo malu repliku s tim da očekivam normalno na ono pismeno pitanje, nema veze, ali ga očekivam da bi ga ipak dobio. Samo ću vam reći, ja ću konkretnim primjerima, parkirajte ispred autobusnog kolodvora gdje ima prostora i kupite kruh dobit ćete kaznu u roku 15 minuta gdje nikomu ne smetate. Ne kažem prekršio se propis, ali u roku 15 minuta vi ćete biti snimljeni i policija će vam poslati kući kaznu. Na rivi ja ne znam da je to moguće gdje zapravo ometaju promet. To sam htio reći. Znači neusklađenost. Druga stvar nepridržavanje gradskih odluka, gradonačelniče treba negdje sjest, koliko smo puta kaznili neću imenovat firme nije fer, mislim treba to što više i te isto odluke kao gradskim što smo sad u sezoni podigli cijenu parkinga i to treba tu se slažem. Ali sad ću vam reć što se tiče klupa, to je mali životni dio, imamo dvojicu ljudi koji su svakodnevno gori, makarskih, koji su nažalost bolesni, liječu se, evo ja prođem, čak su bili neki djelatnici Grada, ali mislim zbog njih da ne bi trebalo ukloniti klupe. Onda bi trebalo u Osejavi i sv. Petru sve skinit, stalno ih srećem. Ali hvala, ja se nadam da ćete vratit.

**Gradonačelnik Grada Makarske** **Jure Brkan** je odgovorio na komentar odgovora:

Ja se ispričavam, ja sam stvarno to zaboravio, nije da se pravdam, ali vi ste postavili pitanje vezano za pomorsko dobro kojim ne upravljamo mi, nego Makarski komunalac. Mi smo tražili onda od Makarskog komunalca da da to izvješće i nismo ga dobili i zato vam nismo uspjeli dat odgovor. Evo ja se ispričavam, dobit ćete ga u što skorijem roku.

**Vijećnik Milan Grbavac** je postavio pitanja:

1. Ja sam imao 3 pitanja, međutim vijećnik Srzić mi je odnio dva. Jedno od pitanja je bilo kad će bit donesena odluka o prometnom uređenju grada Makarske, a drugo pitanje je bilo šta će Grad poduzeti zajedno sa Policijskom postajom Makarska u učestaloj vožnji motornih vozila po šetnicama, pogotovo plažnim šetnicama. Treće pitanje je koje političke stranke koriste prostor u vlasništvu Grada Makarske? Koja je cijena po kvadratu i da li su ugovori napravljeni po Zakonu o davanju poslovnih prostora političkim strankama i uredno ovjereni kod javnog bilježnika?

**Gradonačelnik Grada Makarske** **Jure Brkan** je odgovorio na postavljena pitanja:

1. Evo prva dva vjerujem da sam dao odgovor gospodinu Srziću, a ovo treće političke stranke, prostor i cijena ja iskreno da vam kažem napamet ne znam tako da odgovor ću vam dostaviti pisanim putem. Ne bih htio sad licitirat jer mogu nešto ispustit, nemam taj odgovor u glavi.

**Vijećnik Milan Grbavac** komentira odgovore:

Hvala, ja se zahvaljujem i isto mi dugujete odgovor na pitanje od 6. sjednice oprost duga po komunalnoj djelatnosti i po javno-prometnim površinama.

**Gradonačelnik Grada Makarske** **Jure Brkan** je odgovorio na komentar odgovora:

Evo gospođa pročelnica za financije će odgovorit.

**Pročelnica upravnog odjela za financije i proračun Grada Makarske Dunja Buljan** odgovara na pitanje:

Odgovor je u pripremi, a s obzirom na obim podataka potrebno je određeno vrijeme za pripremu odgovora. Odgovor će vam biti dostavljen.

**Gradonačelnik Grada Makarske** **Jure Brkan** odgovara:

Što se tiče pisanih odgovora, tražite konkretne podatke koje ja nemam, a službe imaju. Službe prime na znanje vaše pitanje i oni će vam sigurno odgovorit. Ako niste dobili na vrijeme stvarno ima opravdanih razloga, ili su zauzeti ili nešto, ali odgovori vam neće promaknuti dobit ćete sve. Kažem, ne mogu vam sve iz glave dat, konkretno takve podatke.

**Vijećnik Ivan Kotarac** postavlja pitanja:

1. Ministarstvo za demografiju, obitelj, mlade i socijalnu politiku imalo je natječaj za poboljšanje uvjeta u vrtićima. Je li Grad prijavio projekte?
2. Iz Europskog socijalnog fonda bila su dostupna sredstva za sufinanciranje projekata. Je li Grad prijavio projekte ili sudjelovao na neki način?

**Zamjenik gradonačelnika Grada Makarske Dražen Nemčić** je odgovorio na postavljena pitanja:

1. Ministarstvo za demografiju, obitelj, mlade i socijalnu politiku je imalo svoj program poboljšanje materijalnih uvjeta u predškolskim ustanovama. Grad Makarska je prijavio jedan projekt koji se zapravo sastoji od dva projekta. Vezani su za Dječji vrtić „Biokovsko zvonce“, dva konkretno objekta, jedan je Ciciban, a drugi je Pčelica. Ukupan iznos je 877.000,00 kuna otprilike i udio sufinanciranja je 50 %, znači u Cicibanu se radi o realizaciji sustava strojarstva i elektroinstalacija kojim bi se zaokružila energetska obnova kompletnoga objekta koja nije bila uključena znači u energetsku obnovu koja je već završena, a u Pčelici će se radit na adaptaciji sanitarnih čvorova koji su neuvjetni jer se radi o jednome WC-u kojim se koriste i dječaci i djevojčice te nema tople vode. Tako da je to jedan manji projekt i jedan veći, znači ukupno oko 870.000,00 kuna, a Grad je osigurao pola u proračunu, pola se nadamo da ćemo dobiti iz Ministarstva.
2. Također kroz Europski socijalni fond bili su programi za unaprjeđenje usluga za djecu u sustavu ranog i predškolskog odgoja i obrazovanja. To je znači projekt koji doprinosi usklađivanju poslovnih i obiteljskih obveza roditelja. Što znači ajmo reći onaj produljeni boravak, tj. produljeni rad vrtića. Tu Grad nije nositelj, ali mogu sa zadovoljstvom reći da je Dječji vrtić „Biokovsko zvonce“ odradio odličan posao zajedno s nama i sa razvojnom agencijom MARA te našim Odjelom za projekte i razvoj te su napravili projekt u ukupnom iznosu od 5.800.000,00 kuna. Najvažnije je da je tu sufinanciranje ukupno 100 %. Projekt traje 2 godine. Projekt je isto tako bitan zato što će, obuhvaćeno je 128 djece i njihovih obitelji, normalno doći će do zapošljavanja 13 novih odgojitelja te nova 3 stručna suradnika, te 25 stručnjaka kojima će se ojačati kapaciteti, a svi vrtići će biti unaprijeđeni novijom i boljom opremom. Također Grad Makarska je partner u Programu zapošljavanja „Zaželi“, nositelj je Crveni križ Makarska. Uz Grad Makarska tu su i susjedne općine. Projekt je ukupno 2.146.000,00 kuna. Europski socijalni fond je također bio objavio poziv, znači za kulturu u centru, nositelj je Gradska glazba Makarska koja je isto tako odradila odličan posao i pripremila sve uz partnere Grad Makarsku, Gradsku knjižnicu, Udruženje umirovljenika te „Ruke za bolju Makarsku“. Udio sufinanciranja je isto tako 100 %. Projekt je vrijedan oko 1.000.000,00 kuna.

**Vijećnik Ivan Šimić** je postavio pitanja:

1. Malo me gradonačelnik deprimirao u odgovoru gospodinu Srziću, slaže se sa svim, ali ne možemo ništa napravit u smislu nekakvih disciplinskih mjera pa me za ovo pitanje koje sam razmišljao o njemu i pripremio ga prije već mjesec dana da se ne protumači krivo s obzirom na aktualno događanje ispred ove vijećnice, naime Grad Makarska je možemo reći da je relativno čist grad, uredan, tu se ljudi dosta trude, međutim jedan kroničan problem u gradu Makarskoj je buka. Mi koji živimo u ovom gradu koji smo odgovorni za red u ovome gradu, jednostavno čovjek se navikne ko magare i navikne se da je tu buka i to je to. Međutim naši gosti koji dolaze ovdje, dolaze na odmor i velika većina gostiju su to zapravo ljudi mirnijeg tipa i mirnijeg profila i na njima se vidi da se sablaznu na zagađenje bukom, koliko je zagađenje u ovom gradu bukom. Ja sam u prošlom sazivu ovoga Vijeća sam našoj dogradonačelnici isto to upozoravao, postavljao pitanje kao vijećnik šta ćemo napravit sa bukom u gradu. A to je jednostavan problem samo treba prošetati gradom. Dakle skrećem pozornost na zagađenje koje je najuočljivije u ovom gradu. Mi ga toliko ne uočavamo jer smo svaki dan u ovome gradu, ali ljudi koji dođu se odmoriti, žele mir, ta buka se očituje na svakom banku dolje na Peškeri. Svaki kafić tuče svoju glazbu, sve je to preko mjere. Jednom riječju to je jedan kaos. Postavljam pitanje što napraviti, što ćete napraviti da primijenite da se provede Zakon o buci u gradu Makarskoj? Što napraviti?
2. Vezano za jednu prostornu informaciju koju sam dobio i koja nije bila na Odboru za prostorno uređenje, a to je izgradnja autobusnog stajališta kod Napoleonovog spomenika. Ja imam informaciju da je to već gotov projekt. Sad ja postavljam pitanje ako se tamo planira radit autobusno stajalište u raskrižju na koji je način izbjegnut Pravilnik o izgradnji autobusnih stajališta koji kaže da ono mora biti odmaknuto 20 metara od raskrižja?
3. Treće pitanje malo kao osvježenje, malo odmaknuto, gospodine Brkan. Vezano za makarski sport. Vi ste, vodite plivanje u gradu, zašto je ovako, ja ću vam postavit jednostavno pitanje. Zašto u 9 godina postojanja makarskog bazena, plivačkog, zašto Makarska nema nijedan službeni nastup na jednom plivačkom natjecanju? Zašto Makarana nema na plivačkim natjecanjima?

**Gradonačelnik Grada Makarske** **Jure Brkan** je odgovorio na postavljeno pitanje:

Prvo pitanje vezano za odgovor o buci to bi vam dao zamjenik Nemčić, a drugo pitanje vezano za autobusno stajalište kod Napoleonovog spomenika dat će vam dogradonačelnik gospodin Vranješ.

1. Što se tiče plivačkog nastupa, bio jesam predsjednik Plivačkog kluba *Galeb,* više nisam, izborom na dužnost gradonačelnika dao sam ostavku. Postoji novi predsjednik izabran. Zbog čega nije išlo? Iskreno da vam kažem, bio sam predsjednik, uzdao sam se u trenere da imaju dovoljno znanja i kompetencije da će organizirati jedno takvo natjecanje ili voditi ih na natjecanja. Bilo je organizirano natjecanje u Makarskoj od strane Plivačkog kluba *Galeb*. To je bilo odrađeno. Zašto nisu išli na druga natjecanja to iskreno da vam kažem niti se sjećam niti vam mogu točno reći, znam samo da je taj plivački klub imao dovoljno polaznika, da je sam sebe financirao, da su oba trenera bila uredno isplaćena i da su djeca svaki dan plivala i trenirala u bazenu. Znači radi se o djeci od one najmlađe dobi, od onih prvih koji proplivaju od obuke sa neplivačima do recimo tako nekoga kompetitivnoga ranga koji smo imali. Neko točno izvješće da vam o tome sada točno govorim ne mogu se pravo da vam kažem ni sjetiti šta je sve tu bilo, bio sam predsjednik, struka je radila i vodila taj dio što se tiče plivanja i natjecanja. Eto, toliko.

**Zamjenik gradonačelnika Grada Makarske Dražen Nemčić** je odgovorio na postavljeno pitanje:

1. Vezano za buku, složit ću se s vama 100 %. Međutim buka je nešto što nas svakako okružuje, htjeli mi to ili ne. Znači ljudi grupiranjem na određenim pozicijama stvaraju buku. Kad odete na plažu, sigurno našu gradsku koja je prekapacitirana, sigurno je takva buka da će nekome ići na živce, nekome neće, netko će je prihvatiti, netko će se uklopit. Ovako šta mi možemo napravit? Nadležnost za mjerenje buke znači nije u domeni Grada. Komunalni redari, tj. naše službe ne mogu niti mjerit, niti postupat, niti izdavat neka rješenja ili naputke. To možemo radit u suradnji sa sanitarnom inspekcijom. Mi smo imali nedavno jedan sastanak svih službi na kojoj se sanitarna inspekcija, niti njihovi predstavnici nisu odazvali, tako da ćemo morat napraviti jedan sastanak direktno s njima da bi se vidilo šta i kako oni mogu. Iskreno nemam dobra iskustva sa sanitarnom inspekcijom grada Makarske jer oni su tu priču oko buke prebacuju u Split. Split je nažalost daleko koliko je god blizu toliko je daleko i njihove službe tu nisu na korak. Međutim ono što mi možemo napraviti je koliko mi na drugi način možemo utjecat da se smanji buka. Prvenstveno bili su problemi gradske luke znači brodovi Australaca koji dolaze, koji stvaraju buku svojom glazbom, ponašanjem itd. Mi smo održali jedan sastanak sa svim predstavnicima agencija koje dovode te Australce, rekli im točno što mi želimo, koji red u luci, koji je red znači što kaže Odluka o javnom redu i miru šta kaže komunalni red. Tu su bili predstavnici Makarskog komunalca i predstavnici policije. Predstavnici agencija su ajmo reći na moje malo čuđenje, ali su pozitivno reagirali jer kažu da nije im to strano da im se takva pravila daju na znanje koje oni proslijede svojim kapetanima, svojim brodovima. Mi smo sastavili jedan dopis kojim smo rekli točno šta mi želimo, znači glazba nije dopuštena, ako je ima ne smije biti preglasna, svi podatci njihovih brodova su dostupni i komunalnom redarstvu u Gradu Makarskoj i policiji, a za slučaj da dolazi do ponavljanja znači narušavanja javnog reda bukom, galamom, glazbom, bit ćemo prisiljeni ono što možemo napravit u suradnji sa Makarskim komunalcem takvim brodovima zabranit uplovljavanje u luku. Ove godine ćemo ekipirat bolje komunalno redarstvo tako da će moći radit u 3 smjene. Znači bit će 8 ljudi koji će radit od 0 do 24 sata i zajedno u suradnji s policijom pokušat vidit šta se može po tom pitanju buke napravit. Nažalost, proteklih godina nije bilo noćne smjene tako da redari osobno nisu upoznati niti Grad ima konkretne informacije nego je sve bilo na policiji. Oni su dekapacitirani, znači čak ih je manje nego ove godine što mi je pomoćnik Žigo rekao, čak je troje manje, a evo kao što je gradonačelnika rekao sutra ujutro imamo sastanak sa načelnikom Policijske postaje Makarska gdje ćemo zajedničkim snagama vidit šta možemo napravit. Problem postoji, svjesni smo, radit ćemo na tome, ali kažem vam s onim kojim trebamo najviše surađivat, a to je sanitarna inspekcija u čijoj je domeni mislim da oni tu baš i nisu nešto ajmo reći voljni da nam pružu jednu adekvatnu pomoć kao što rade ostale inspekcijske službe koje su tu praktički nama produžena ruka.

**Vijećnik Ivan Šimić** komentira odgovor:

1. Zahvaljujem na odgovoru. Vjerujem u dobru volju, vjerujem doista u dobru volju da ćete napravit sve što možete, međutim što sam htio da me se bolje razumije, vi ste u ovom slučaju govorili o incidentnim slučajevima povećanja buke. Međutim razina buke ona prosječna je dosta visoka i to gubi šarm našega mjesta. Dakle kada pričamo o buci to je incident kada dođu, međutim vi prođete Peškerom svaki banak svoja glazba i to malo pojačana, kao ja ću malo privuć. Mislim to je ono jednostavno dobijamo jednu kakofoniju koja zagađuje prostor i to šteti destinaciji. Ljudi koji dolaze u naš grad, dakle jeste me razumjeli na što mislim? Ovdje djelovanje ne mora biti represivno, ali može biti ono sugestivno na neki način sa ljudima koji koriste naše prostore, dakle na našim su javnim površinama bilo da su to kafići ili banki na plaži itd. Evo samo sam to htio reći.

**Predsjednik Gradskog vijeća Grada Makarske Marko Ožić-Bebek** odgovara na komentar:

Evo ja ću samo dodat kad se tumači zakon da mene uvijek fascinira kako uprava tumači zakon. Zakon ne kaže da mi ne smijemo mjeriti buku. Mi ne možemo kažnjavat, mi nismo inspektori, koliko se ja sjećam evo ovdje 3 gradonačelnika, ja sam hodao noću, imali smo aparat i mjerili smo, tko ti to može branit. Imaš metoda drugih edukativnih, uvjeravanjem, mrkvom, malo batinom, i možeš to dovest u red ako nam je izostala komunikacija sa inspektorom. Jer vidim kako ovo ide uskoro će biti inspektor za buku od 80 do 90 decibela, pa inspektor za buku od 50 do 70, jer ovo sve više i više komplicira, a mi trebamo nešto djelovati što kaže vijećnik Šimić.

**Zamjenik gradonačelnika Grada Makarske Joze Vranješ** je odgovorio na postavljeno pitanje:

1. Dakle vaše pitanje je bilo vezano za projekt izgradnje autobusnog stajališta na zapadnom ulazu u grad Makarsku, odnosno na mikrolokaciji kod Napoleonovog spomenika. Spomenuli ste i Pravilnik o izgradnji autobusnih stajališta. Dakle nama je kompletno prometno rješenje, a koje nije samo autobusno stajalište to je i rekonstrukcija pothodnika, uređenje zelenih površina i izgradnja autobusnog stajališta. Projekt je izrađen od poduzeća Platea iz Splita i na projekt je dobivena suglasnost svih javno-pravnih tijela. Projekt je dan na uvid i Ministarstvu unutarnjih poslova koje se složilo s takvim rješenjem, a pitanje je što imamo sad? Dakle to je pitanje. Dakle ispravno bi bilo pitati što mi imamo sad? Dakle mi sad nemamo autobusnog stajališta, mi sad imamo situaciju da se autobusi zaustavljaju bilo kod Napoleonovog spomenika, bilo ispod kavane Migros, čime zaista ugrožavaju promet. Ja znam što vi želite reći i da se tu radi o jednom ozbiljnom raskrižju, slažem se. Raskrižje će bit drugačije regulirano nego je regulirano sada. Projektant je obvezan poštivati prometne propise, u što ja ne sumnjam. I s druge strane autobusno ugibalište i parkovna površina bi se izvela na državnom zemljištu kojega ćemo mi dobiti po pravomoćnoj lokacijskoj dozvoli i vodili smo razgovore i u Ministarstvu državne imovine da dobijemo to zemljište i oni će ga Gradu Makarskoj darovati pod uvjetom da imamo lokacijsku dozvolu pravomoćnu za izgradnju infrastrukture. Ja ću se svim silama boriti da to zemljište koje je sad građevinsko zemljište, da razjasnimo i tu stvar, da ga dobije Grad Makarska za izgradnju infrastrukture, a ne neki privatnik koji će na tom zemljištu odnosno koji bi na tom zemljištu napravio zgradu. Dakle ta je priča šira i složenija, ali evo sad sam vam rekao sve bitne elemente iz tog projekta, iz te priče. Ministarstvo državne imovine neće provesti nikakav postupak prodaje tog zemljišta jer su oni dobro upoznati da smo mi napravili taj projekt, predali ga na lokacijsku dozvolu, izdefinirali sve granice našega obuhvata, razgovarali sa privatnicima koji su u granici sa tim zemljištem. Dakle puno je posla tu napravljeno. Da se nije baš tako jednostavno pristupilo tom projektu potvrđuje i činjenica da smo od Ministarstva unutrašnjih poslova pribavili i dokument u kojem je navedeno koliko je prometnih nezgoda u tom obuhvatu, koliko se prometnih nezgoda bilo s lakšim bilo s težim tjelesnim ozljedama dogodilo. Tako da prostor u Makarskoj je ograničen, zaista ga nema puno, a porazna je činjenica da mi nemamo autobusnog ugibališta na zapadnom dijelu grada i evo ovdje smo govorili o nekim pitanjima koliko je teško dogovoriti ili naći načina s djelatnicima Ministarstva unutarnjih poslova da to kontroliraju kako je njima jako teško iskontrolirat takvo nepropisno zaustavljanje autobusa za koje ja držim da je najopasnije. Evo sad imate sve činjenice o tom projektu, u svakom trenutku ja sam spreman vama pokazati projekt, spojit vas sa projektantom da popričamo o svemu tome i da razgovaramo o rješenjima, a ja vam kažem da smo zaista na tome puno radili i da nismo neozbiljno pristupili tom projektu. Tu su riješeni ne samo autobusno ugibalište, nego i druga komunikacija pješaka i pješački tokovi koji se trebaju usmjeriti na pothodnik koji je sada gotovo pa neupotrebljiv.

**Vijećnik Ivan Šimić** komentira odgovor:

1. Zahvaljujem na odgovoru. Ja opet tvrdim jedno, ne sumnjam u vaše dobre namjere, ali jednim dijelom vašeg odgovora ste možda htjeli nešto insinuirati. Naravno da ona površina koja je državna treba pripasti Gradu i trebamo je koristiti za svoju infrastrukturu a ne za ono što ste rekli, to apsolutno podržavam. Međutim u jednom vašem dijelu odgovora ste potvrdili i moje sumnje što svi znamo ona je raskrsnica kritična raskrsnica u gradu Makarskoj. Svako malo se ondje događa neka nezgoda. I sada mene je strah, onako laički, postavit ondje autobusno stajalište. Dakle, ako se na nekih 10 godina utvrdi, dogodi ne daj Bože neka nesreća i onda se netko sjeti da je kršen Pravilnik i tko je to potpisivao povuče se cijela priča unazad onda to bude tragično. Eto samo to i ništa drugo.

**Zamjenik gradonačelnika Grada Makarske Joze Vranješ** jenadopunio odgovor:

1. Pogrešno je to što ste rekli da sam ja potvrdio nekakve vaše sumnje, dakle ključno je ono što sam ja, ne volim kad mi vadite iz konteksta, ključno je ono što sam rekao da je tu sagledano kompletno prometno rješenje. Mogu vas spojit s projektantom, možemo zajedno sjest i sve prokomentirat.

**Vijećnik Sretan Glavičić** je postavio pitanja:

Pošto sam ja ovaj put zadnji kod postavljanja pitanja puno toga, odnosno dosta toga je dotaknuto po onome što sam ja htio pitat pa ću ja bez obzira na to postaviti u manjemu obliku ono što sam mislio.

1. U prvom redu bih htio izraziti nezadovoljstvo i nerazumijevanje gradonačelnikove službe samim tim što ne samo meni, nego i kolegama ste dužni odgovore po određenim pitanjima gdje ste vi obećali odnosno u skladu sa Statutom i Poslovnikom. Znači htio bih izraziti nezadovoljstvo zbog toga što su postavljena pitanja za koja niste u mogućnosti da se odgovore na sjednici, a nisam ni ja jedini kako smo samo danas vidjeli na ovoj sjednici, da se ne odgovori i da do današnjeg dana ili do današnje sjednice nismo dobili odgovore. Naime ja sam jedan od tih i ja imam pitanja sa 3., 4. i 5. sjednice gdje ste mi ovdje obećali odnosno to je vaša obveza da u skladu sa Statutom i Poslovnikom da na prvoj sljedećoj sjednici odgovorite po onim pitanjima koja su ostala neodgovorena. Na 3. i 4. sjednici sam vas pitao o vašemu imenovanju članova upravnih vijeća i nadzornih odbora u gradu, da li ste postupili u skladu s Pravilnikom koji je prije par godina donesen na ovome Gradskom vijeću? Da li su imenovani članovi upravnih vijeća i nadzornih odbora zadovoljili kriterije toga Pravilnika? Koja je njihova formalna naobrazba? Koji im je radni staž i svi oni elementi koje ste vi morali znati prije nego što ste ih imenovali na te dužnosti. Vi ste mi odgovorili nažalost da nemate te podatke pa ja evo sad ponovno ponavljam i postavljam pitanje kako ste ih mogli imenovat ako niste znali osnovne podatke s obzirom na Pravilnik koji je bio i koji je još uvijek na snazi. Drugo moje pitanje koje nije još odgovoreno datira sa 5. sjednice i mislim da su to pitanja koja nisu javne tajne, nisu poslovne tajne, jer ako smo ovdje mahali sa menagerskim ugovorima direktora onda javnost može znati tko je gdje i na koji način imenovan, a posebno ovo pitanje kad smo razgovarali o financiranju Turističke zajednice i planu financiranja za 2018. godinu gdje sam vam kao predsjedniku Turističkog vijeća postavio pitanje u kojem smjeru i za koji program ostavljena su sredstva u visini 145.354,44 kune što je vrlo neobično u planiranju. Još do danas ni ja, ni mi svi ovdje, ni javnost ne znamo za koji program Turističke zajednice su ta sredstva namijenjena, što je jako simptomatično da su planirana u lipe. Pa vas molim da s obzirom na sve one obaveze koje vi imate i prava da poduzmete sve da dobijemo odgovore na ta pitanja.
2. Što se tiče sljedećega bilo je ovdje govora, međutim ja bih postavio temu pripreme turističke sezone ono što je iz vašeg videokruga rada, vas i vaših suradnika i svih onih ljudi i osoba institucija i ustanova koje učestvuju u ovome gradu za pripremu sezone. turistička sezona je odavno počela, toga smo svi svjesni. Što naši gosti vide i doživljavaju u našem gradu? Danas u Makarskoj i svih ovih proteklih dana vidimo kaos u prometu i prostoru. Prije nego što vam postavim pitanje spomenut ću samo par sitnica koje vidimo svaki dan svi mi. Radovi u svakom obimu i na svakom koraku. Šetnica od Plišćevca do Cvitačke, ne znam da li prolazite, ne znam da li vaši suradnici prolazu, redare pošto je to moje područje gdje se najčešće krećem redari ako dođu dođu u jutarnjim satima i to su najčešće ili jedino u voznom stanju, tako prođe se autom samo da se zadovolji forma, međutim tamo se dešavaju stvari koje ne bi smjele da se dešavaju ni u zimskom periodu a taman u ljetnoj sezoni. Građevinski radovi, kamioni, automobili, preko šetnice cijeli dan, naročito pored zgrade koja se uređiva nakon dugo godina tzv. Zlopaša ili nešto slično se zove taj čovjek koji tamo to radi. Do izgradnje i adaptacije turističkih objekata, štekata, varenja, razbijanja, prenošenja, čak do prije par dana, nisam sad u zadnja dva dana bio, nije bio dovršen dio plaže, odnosno saniranja žala na samoj plaži, ilegalno nasipavanje u predjelu Cvitačke i predjelu Romane i Cubana, ne znam da li ste to vidjeli to izgleda kao kulisa za horor film, itd. Da ne govorim o prilazima prema gradskoj plaži. Da li ste vi svjesni da svi oni ljudi i gosti koji žive u drugim redovima kuća moraju doći do plaže. Svi prilazi prema plaži su neuređeni od skala, rukohvata, pothodnika. Spomenut ću vam samo pothodnik između hotela Park i hotela Dalmacije koji je u takvom stanju da od pustih grafita preko padanja inkarta do svega onoga što u srcu turističkoga dijela Makarske ne bi smjelo nikako bit. Potoci, potok na trećemu, tzv. Trećemu mostu između plaže i Ratca da li ste primijetili da vam još uvijek fekalije, još uvijek nam fekalije teču kroz taj potok. Što se napravilo po pitanju rješavanja slučaja koji nam se desio prošle godine na ovome potoku vamo kod, ispod Elbiha. Pa pošto je jedino vrijeme za mene problematično moje pitanje je, gradonačelniče sve je to priprema turističke sezone, što ste napravili da se sve ovo što sam nabrojio, a ima toga dosta, da se riješi? Tko je zakazao? Tko je trebao izvršiti određene radove, a nije? Koji su bili ciljevi da ovakav kaos na početku sezone kako u prometu, tako u građevinskim radovima na vrijeme stane?
3. Treće moje pitanje, a bit će vrlo kratko, ovdje je spomenuto, a to je promet, problem prometa. Vi ste podigli cijene parkinga i to nauštrb naših građana, u prvoj mjeri čak za 100 % cijene koje su bile za sat, digli ste na 20 kuna, a bile su 10. Ukinuli ste mogućnost godišnjeg korištenja za građane i ono što je koštalo 450,00 kuna, sad košta 1500,00 kuna. Doduše na inicijativu građana i na razgrćanje stolova ste umanjili tu odluku na taj način da ste dopustili da se u zimskom periodu građani koji se bave turizmom u centru grada njihovi gosti mogu parkirati po cijenama koje su bile prije. Da li to vaše podizanje cijena je reguliralo i pomoglo u rješavanju prometa u našem gradu? Očito da nije. Samim povećanjem cijena smo došli do toga da ljudi domaći koji iz revolta neće da parkiraju na mjestima za to predviđenim parkiraju uz prometnicu i na taj način zaustavljaju i otežavaju promet. Osim toga udarili smo, odnosno udarili ste tom odlukom na standard građana, kako mene, tako i svih vas pa evo i vaši pomoćnici stoje u udaljenom dijelu grada. Oni svaki dan dolazu s kolima na posao, vjerujem da i njihov kućni budžet je u neprilici. Prema tome mislim da svrha nije postignuta, svrha nije postignuta, očito da to povećanje cijene parkinga je samo bilo zadovoljavanje prikupljanja što više sredstava. Da li ćete iz tih sredstava koje ste planirali dobit pokušat napravit pravu studiju rješavanja prometa u našem gradu? Zašto to prije niste napravili? Pa da bi onda išli u rješavanje svih ostalih segmenata. To su osnovna pitanja, koja mene interesiraju, s tim da su kolege već nešto po tom pitanju načele i ja vam se unaprijed zahvaljujem na odgovoru.

**Predsjednik Gradskog vijeća Grada Makarske Marko Ožić-Bebek** komentira:

Sad ću zaustavit štopericu, 9,55 minuta, predsjedniče SDP-a, niste na predsjedništvu SDP-a, ja vas nisam zaustavio samo iz jednog razloga zbog toga što ću vam sad mjerit svaku sekundu nakon ovoga jer ste stvarno pretjerali. Izglasali smo Poslovnik, većina se drži Poslovnika, vi ovdje držite govor. Znači nemojte slučajno zamjerit nakon ovoga kad vama budem mjerio vrijeme i gledao u sekundu kad prekoračite. To ću radit samo vama, neću nikome drugome jer to stvarno nije u redu. I imate pravo na 3 pitanja, postavili ste 33 pitanja. Ovdje ste držali monolog isto kao što i ja sad držim monolog, ali ću sad prekinuti i dat ću riječ gradonačelniku da odgovori bar na dio pitanja koja može.

**Vijećnik Sretan Glavičić** izričeposlovničku primjedbu:

Povreda Poslovnika članak 38. Statuta i članak 15., ne trebate nam ovdje držati vi što možemo, što ne možemo. Ako bilo koji član ovoga Gradskog vijeća dozvoljavate mu da prekorači vrijeme, onda će te dozvoliti i meni, neću ja biti jedini od drugih. Znači kad budete svakome od nas ovdje držali se točki Poslovnika i Statuta onako kako piše onda ću ja bit prvi koji ću to poštivat. Prema tome mislim da ne možete imati jedan aršin prema jednome vijećniku, a druge aršine prema drugima ili svome gradonačelniku i njegovim pomoćnicima.

**Predsjednik Gradskog vijeća Grada Makarske Marko Ožić-Bebek** odgovara na poslovničku primjedbu:

Hvala na upozorenju. Ja sam mislio da će to biti edukativna mjera da će vas to motivirat da budete precizniji.

**Gradonačelnik Grada Makarske** **Jure Brkan** je odgovorio na postavljena pitanja:

Evo ja ću pokušat prvo da vam se ispričam zbog vašeg nezadovoljstva jer niste dobili odgovore. Ja nemam tu opravdanje trebali ste dobiti i vjerujem da službe gradske će vam, najkasnije idući tjedan, dobit ćete odgovore na sva svoja postavljena pitanja u prethodnim sjednicama Gradskog vijeća.

1. Da pokušam odgovoriti na ovaj kaos od pitanja. Priprema turističke sezone. dogradonačelnici su obavili jedno 3 sastanka sa relevantnim službama u gradu Makarskoj po pitanju priprema turističke sezone. svi veći segmenti o sigurnosti i ostalo je dogovoreno. Ovo što vi spominjete prvenstveno se tiče na građevinske radove i na komunalno uređenje, tj. čistoću grada. Što se tiče građevinskih radova, građevinski radovi govorite o bagerima na plaži i tako je moramo vidit tko je koncesionar, tko nije na vrime koncesiju završio i uredio plažu. Što se tiče ilegalnog nasipanja, ako ima ilegalnog, prijavite ga. Super, ako je prijavljeno onda će sigurno nadležne institucije obaviti svoj posao i utvrdit koje su činjenice, tko je nasipao u kojem obuhvatu i tko je za to kriv. Treće što se tiče uređenja potoka pored hotela Dalmacije i potoka pored Vile Nemčić, fekalije mi nismo našli kad smo tražili u potoku hotela Dalmacije u suradnji sa Hrvatskim vodama. Što se tiče vamo potoka kod Vile Nemčić, znači Hrvatske vode su donijele jedan plan uređenja toga potoka kad je bukvalno taj potok trebao bit korito u more, znači korito, ušće potoka u more je betonirano i sve. Tako je prihvaćeno u vašem mandatu od vašeg gradonačelnika u vašem mandatu. Mi takvo rješenje nismo htjeli prihvatiti. Ne nego smo mi ga tražili i zahtijevali, tražili i zahtijevali od Hrvatskih voda da preprojektira takav potok i da to se radi o podvodnom ispustu upuštenom na -3 razinu, -3 metra razine i Hrvatske vode su se složile s nama i krenuli su preprojektirati taj ispust kod Vile Nemčić. U posljednjem pokušaju, znači sada kad je bilo uređenje te plaže desilo se tamo čak i problem. Znači jedan kamion u uređenju plaže je stao na trenutačno pokriveni potok od betonskih ploča i propao kroz njega. Znači to je bila sigurnost toga potoka sve do sada. Sve ove godine taj je potok bio zatrpan žalom, a po njemu su bile tanke betonske ploče i sad je nekidan bila umalo nesreća. Mi radimo to kvalitetno, krenuli smo u suradnji sa Hrvatskim vodama napravit jedan trajan, održiv projekt koji neće kvariti vizuru naše makarske plaže i neće priječit kupače da se na tome dijelu kupaju. Koštat će, trajat će, ali mi smo to pokrenuli, mi to radimo. Ne prihvaćamo paušalna rješenja i ne idemo na prečac u donošenje nekih odluka. Ne idemo na način taj da ono kad netko upre prstom, e sad ćemo mi tu nešto pametno napravit, ne, radimo sistematski od početka do kraja i rješenja koja će trajat. Je li može bit urednije? Je li može bit čistije? Može, ali ne mogu ja tu preuzet odgovornost na sebe. Ima i naših građana, ima i naših ljudi koji stvarno svakodnevno mi bi mogli ići čistiti za njima, oni će opet radit nered kakvi rade. I mi radimo u našoj domeni skupa sa Makarskim komunalcem da sve bude uredno i čisto. Govorite da pristup plaži da drugi red da nisu uređeni pothodnici, ovo ono. Moguće. Ali ja se sjećam lani kad smo preuzeli dužnost u Gradu, 12. 6. i dalje, da smo nakon toga morali sve pothodnike sanirat, opiturat, oprat, jer jednostavno do tad je bio nered. To je, tako ste vi radili. Mi još nismo došli do 12. 6., do 12. 6. će bit sve riješeno.
2. Odgovor na drugo pitanje promet i parking da li je riješio promet. Prvo odluka o poskupljenju cijena parkinga u centru još nije stupila na snagu. Ona kreće od 1. 6. i tek tada ćemo vidit efekte znači. Ne, mjesečne karte nisu poskupile ništa, zimska sezona nije poskupila ništa. Zimska sezona traje sve do 31. 5. i još nije stupila na snagu, ako ne znate, dat ću vam kalendar. Drugo naš, i prije sam odgovarao na pitanja postavljena od gradskih vijećnika vezano za parking, ono se odnosi samo s jednim ciljem rasterećenja parkinga u prvoj zoni, tj. na rivi. Naši građani mjesečnu kartu mogu kupit ovisno o mjestu svoga prebivališta i mjestu svoga zaposlenja kao što je bilo. Godišnja nije potrebna ako imamo mjesečnu, u čemu je razlika ili 12 mjesečnih ili 1 godišnju, nije cijena razlika. Godišnja nije primjerenija. Također što se tiče iznajmljivača prvom odlukom se jesmo malo zaletili, ja sam prihvatio zaključak, u biti prijedloge iznajmljivača da je potrebno ravnomjernije to rasporedit i s tim u vezi znači vratili smo zimski period kakav je da se može kupovat tjedna karta, snizili smo cijenu s 1.500,00 na 1.000,00 kuna i uveli smo kartu za goste koja se može, koja je do sada plaćala 220,00 kuna poskupili smo je na 450,00 u ljetnoj sezoni, ali postoji i ta mogućnost. Znači nije odluka o parkingu cilj da se poskupi ili nešto što će građane kako vi kažete oštetiti njihov kućni budžet, cilj je samo da se pokuša uvesti reda u prometno rješenje u promet u mirovanju u gradu Makarskoj. Vaša odluka zadnja što se tiče prometa i parkinga je bila kad ste u predizbornom periodu snizili cijenu, to je vaš domet bio. Naš je domet uredit i rasteretit promet, a vi ste znali onako spustit cijenu pa šta nas briga, pa ako prođe, prođe. Nije prošlo.

**Zamjenik gradonačelnika Grada Makarske Dražen Nemčić** je odgovorio na postavljeno pitanje:

1. Ja bih samo doda, pošto sam direktno prozvan da autom dolazim na posal, ja živim u centru grada meni nije potreba, a možete me vrlo često vidit mene i maloga na bicikli tako da prakticiram, je li, zdravi način života pješke i biciklom. A evo samo bi nadopunio gradonačelnika znači vezano za šetnicu, prolazak šetnicom vozila itd. Mi objektivno imamo, ajmo reći dva problema vezano za zatvaranje šetnice. Do 9 sati ujutro su otvorene rampe i te rampe se u 9 sati dižu na predjelima kod Arbuna, hotela Dalmacije i kod Romane. Kod hotela Dalmacije je rampa postavljena na jednu meni ajmo reći lokaciju koja nema nikakvog smisla. Znači zatvara dio šetnice dok je znači dio ulaza doli za vozila s donje strane slobodan. Znači ta rampa je ajmo reći stavljena na glupo mjesto. E sad mi nismo stigli jednostavno tu rampu izmjestiti do ulaza u garaže tako da bi ta rampa omogućila uopće pristup vozilima doli. S tim da bi normalno onaj tko mora pristupit doli, hoteli, službe i sve ostalo imali bi pristup. Tako da ćemo do sljedećeg ljeta to napravit, a s druge strane te nove rampe koje su kupljene tj. naručene i postavljene imaju svoje elektromotore koji su daleko nekvalitetniji od ovih rampi koje imaju pumpe, znači na ulje, i često se kvare. Evo baš je danas kako imam izvještaj iz Pogona došli su popravit tu rampu dolje na Romani tako da će bit rampe u funkciji. Nakon toga mislim da ne bi trebalo bit toliko puno problema vezano za korištenje šetnice.

**Zamjenik gradonačelnika Grada Makarske Joze Vranješ** je odgovorio na postavljeno pitanje:

1. Spomenuli ste u svojem, gospodine Glavičić, spomenuli ste u svojem izlaganju uređenje potoka, ispusta itd. Samo ću istaknut jednu činjenicu ja sam svaki tjedan u kontaktu s gospođom Ivom Kuzmanić iz Hrvatskih voda. Kada je gradonačelnik bio gosp. Tonći Bilić, oni su se čuli i našli 3 puta u 4 godine. Dakle ovaj podmorski ispust kojeg su oni donijeli na građevinsku dozvolu mi smo odbili jer bi unakazio cijelu plažu. Ljudi su se čudili da je to uopće u Makarskoj prihvaćeno, rekonstrukcija glave ispusta koja će se ogradit metalnom ogradom na centralnoj gradskoj plaži. Napravili smo projekt podmorskog ispusta kod hotela Biokovka, glavni projekt, dobili sve dozvole i čekamo još pravni interes i s druge strane sam tražio da se napravi takav projekt podmorskog ispusta kod Vile Nemčić od 40 metara profila 1500 podmorski ispust u more. Dakle oni ga još nisu napravili, mi smo ga tražili za Makarsku s obzirom da smo imali rješenje podmorskog ispusta kod hotela Biokovka. Zašto ga nismo napravili? Zato što moramo dobit građevinsku dozvolu, dobit ćemo je, triba nam pravni interes, pročelnik Lovreta zna da je Županija, i tu je županijski vijećnik, da je Županija na pretposljednoj Skupštini donijela odluku da se svim koji imaju koncesiju na pomorskom dobru ugradi u ugovor dodatna točka da za izgradnju infrastrukture moraju dopustiti, odnosno dat pravni interes jedinici lokalne samouprave za izgradnju. Ti ugovori još nisu promijenjeni, kad budu, doći će i odluka na Gradsko vijeće za ta 2 ispusta za posebnu uporabu pomorskog dobra. Dakle to je složena priča, to je tehnički složena priča. Podmorskog ispusta nemate od Splita do Dubrovnika. Tako da nije to baš tako jednostavna priča evo kažem vam, a druge strane imamo i suglasnost Hrvatskih voda i pravni interes za natkrivanje potoka kod treće mosta koji se treba urediti kao šetnica. Dakle 50 metara sjeverno od trećega mosta pa sve do plavoga tobogana. Stara priča samo što po njoj ništa niste napravili, triba napravit projekt i dobit dozvolu.

**Zamjenik gradonačelnika Grada Makarske Dražen Nemčić** je nadopunio odgovor:

1. Ispričavam se uvaženom vijećniku vezano za prijavljeno i spomenuto nasipanje na predjelu ispred Cvitačke. Ja ne znam točno na što ste mislili, ali ovako samo da vam kažem ukratko. Znači Grad Makarska je angažirao tvrtku Sekon da znači na predjelu od Romane do tamo recimo Cvitačke, znači na predjelu di nisu izdana, di nema koncesiju i koje Grada Makarska može sukladno zakonu vršit redovito održavanje da popravi stanje. Ispred objekta Cubano, ispred Neverin, znači uslijed djelovanja mora došlo je do oštećenja već napravljenih pera. Grad bi bio neozbiljan da je ne onome za koga mislite da bi moglo ići u prilog taj rad nego našim građanima i našim turistima da ostavimo plažu takvu kakva je. Radilo se o narudžbenici u iznosu od otprilike 7.000,00 kuna za popravak toga postojećeg stanja i to je ono što je Grad napravio, što je Grad naručio. Sve ostalo što je napravljeno nema nikakve veze sa Gradom, niti je naručeno, niti je odrađeno. Komunalni redari su bili na terenu, utvrdili su stanje, u komunikaciji smo sa inspektoricom zaštite okoliša te ćemo vidit kako će sve u konačnici ispast, ali Grad je napravio ono što u konačnici mora. Evo samo bi dao za primjer, znači 10. svibnja 2017. godine pitanje redovne nadohrane plaže na Osejavi, znači radi se o kvalitetnom materijalu koji se sada nasipa kao podloga koja će već za nekoliko sati biti čista, a more će već sutra ili prekosutra biti bistro, i prethodnih godina smo bili svjedoci da je sve ovo navedeno točno, znači krenulo se sa nadohranjivanjem žalike, znači ništa nije napravljeno ono što se recimo nije radilo. To je znači izjava bivšeg gradonačelnika Bilića koji je na taj način prezentira rad Grada, ono šta radi, a znamo što je tamo bilo. Nema nikakve veze od onoga što pretpostavlja da vi, na što ciljate s ovim, nema nikakve veze. Evo otiđite sada pogledajte plažu i sve će vam biti jasno.

**Vijećnik Sretan Glavičić** komentira odgovor:

Ja se predsjedniče posebno vama zahvaljujem i gradonačelniku sa pomoćnicima. Imam osjećaj da vas se ne smi ništa pitat. Ako vas se nešto pita i ako se kritički osvrne na eventualne problem, to je takav kontraudar, to je takav izljev emocionalnog odgovaranja, mislim da je bespotrebno. Budete li reagirali na svake primjedbe na vijećnika, posebno građana, nećete doživjeti zdravlje, stotu godinu. Što se tiče vaših odgovora, gledajte kad god vama netko postavi pitanje i kad god ima neki kritički osvrt na nešto, već 8 sjednica, ovo je osma, vama je kriva ili bivša vlast ili vi niste odgovorni za to, za to su odgovorne ili županijske ili državne institucije. O projektima o kojima vi govorite, to će biti kad bude. Treba radit, vjerujem da puno radite da se ne vidi i da će jedan dan to doći na naplatu. Međutim ja govorim o životnim stvarima koje svakodnevno mi kao građani i gosti naši vide, govorim o klupama, govorim o kantama za smeće po šetnici koje je bolje da ih nema, govorim o prilazima, govorim o radovima u drugome redu od hotela Park i hotela Meteor gdje se svaki dan kamen siječe, di prašina kamena ide po privatnim kućama i hotelima gdje gosti već borave i bivstvuju. Govorim o životnim stvarima gdje se uz male promjene mogu napraviti velike stvari. O tome se govori, dobronamjerno bez želje da vam utječem na vaš zdravstveni i psihomotorni status.

**Predsjednik Gradskog vijeća Grada Makarske Marko Ožić-Bebek** donosizaključak vijećničkih pitanja:

Konstatiram da smo ovako iscrpljeni ovim izlaganjem gospodina Glavičića završili aktualni sat koji je trajao 1.45 sati, mi ga ono naivno zovemo aktualni sat.

**Vijećnica Gordana Muhtić** komentira:

Vjerujem da znate to, ali ne zove se vijećnički sat, niti aktualni sat nego se zove, rubrika se zove u Poslovniku vijećnička pitanja i nije nikud propisano da mora trajati sat vremena.

**Predsjednik Gradskog vijeća Grada Makarske Marko Ožić-Bebek** odgovara na komentar:

Ja sam rekao da aktualni, kojeg mi zovemo aktualni sat trajao 1.45, naivno zovemo aktualni sat trajao 1.45 sati. Tako sam ja kazao, znam da to drugačije se zove, ali bi trebalo bez obzira kako se zove trajati sat vremena.

Nakon završetka aktualnog sata **vijećnik Sretan Glavičić** je zatražio od predsjednika Gradskog vijeća Grada Makarske da se dozvoli video snimanje 8. sjednice Gradskog vijeća Grada Makarske.

**Predsjednik Gradskog vijeća Marko Ožić-Bebek** je odgovorio kako se ne slaže s prijedlogom jer za isto nisu osigurani uvjeti na što je **vijećnik Sretan Glavičić** zatražio da se o navedenom glasuje.

**Predsjednik Gradskog vijeća Marko Ožić-Bebek** je zahtjev da se dopusti video snimanje8. sjednice Gradskog vijeća Grada Makarske putem mobilne aplikacije na internetu stavio na glasovanje.

*Zahtjev da se dopusti video snimanje**8. sjednice Gradskog vijeća Grada Makarske putem mobilne aplikacije na internetu sa 7 (sedam) glasova ZA i 9 (devet) glasova PROTIV nije usvojen.*

Nakon aktualnog sata, a u skladu s člankom 76. Poslovnika o radu Gradskog vijeća Grada Makarske, predsjednik Gradskog vijeća Grada Makarske je predložio sljedeći:

**Dnevni red**

1. Prijedlog zapisnika s 6. sjednice Gradskog vijeća Grada Makarske održane 30. siječnja 2018. g.
2. Prijedlog zapisnika sa 7. sjednice Gradskog vijeća Grada Makarske održane 23. ožujka 2018. g.
3. Prijedlog statuta Grada Makarske
4. Prijedlog odluke o suglasnosti za otkup zemljišta u trasi Ulice Stari velikobrdski put
5. Prijedlog odluke o izmjeni i dopuni Zajedničke odluke o izradi Izmjena i dopuna Urbanističkog plana uređenja „sportsko-rekreativne zone Platno“ i s tim u vezi Izmjena i dopuna Prostornog plana uređenja Grada Makarske
6. Prijedlog odluke o dopuni Odluke o izradi Izmjena i dopuna Prostornog plana uređenja Grada Makarske
7. Prijedlog odluke o određivanju poslova prijevoza pokojnika koji se financiraju iz Proračuna Grada Makarske
8. Prijedlog odluke o I. Izmjenama i dopunama Odluke o socijalnoj skrbi Grada Makarske
9. Prijedlog odluke o II. Izmjeni i dopuni Odluke o osnivanju predškolske ustanove Dječji vrtić „Biokovsko zvonce“ Makarska
10. Prijedlog odluke o izmjeni Odluke o porezu na korištenje javnih površina na području Grada Makarske
11. Prijedlog odluke o izmjenama i dopunama Odluke o privremenoj zabrani izvođenja građevinskih radova na području Grada Makarske
12. Prijedlog odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada na području Grada Makarske
13. Prijedlog odluke o donošenju Plana gospodarenja otpadom Grada Makarske za razdoblje od 2017. do 2022. godine
14. Prijedlog pravilnika o obavljanju djelatnosti na pomorskom dobru na temelju koncesijskog odobrenja na području Grada Makarske
15. Prijedlog srednjoročnog (trogodišnjeg) plana davanja koncesija iz područja komunalnih djelatnosti na području Grada Makarske za razdoblje od 2018. do 2020. godine
16. Prijedlog godišnjeg plana davanja koncesija iz područja komunalnih djelatnosti na području Grada Makarske za 2018. godinu
17. Prijedlog zaključka o prihvaćanju Izvješća o provedbi Plana gospodarenja otpadom Grada Makarske za 2017. godinu
18. Prijedlog zaključka o prihvaćanju Izvješća o izvršenju Programa održavanja objekata i uređaja komunalne infrastrukture za 2017. godinu
19. Prijedlog zaključka o prihvaćanju Izvješća o izvršenju Programa građenja objekata i uređaja komunalne infrastrukture za 2017. godinu
20. Prijedlog zaključka o davanju prethodne suglasnosti na Odluku o izmjenama i dopunama Statuta Javne ustanove Gradski sportski centar Makarska

**Na znanje vijećnicima:**

* Izvješće o obavljenoj financijskoj reviziji Grada Makarske za 2016. g.
* I. Odluka o preraspodjeli sredstava planiranih u Proračunu za 2018. g. (izmještanje djela kanalizacije GS dvorane)
* II. Odluka o preraspodjeli sredstava planiranih u Proračunu za 2018. g. (energetska obnova OŠ Stjepana Ivičevića)
* III. Odluka o preraspodjeli sredstava planiranih u Proračunu za 2018. g. (energetska obnova OŠ Stjepana Ivičevića)

**Vijećnik Siniša Srzić** je sudjelovao u raspravi i predložio da se točke 5. i 6. predloženog dnevnog reda povuku sa današnje sjednice uz napomenu kako ako se to ne napravi neće glasati za predloženi dnevni red.

**Vijećnik Ivan Šimić** je sudjelovao u raspravi i predložio da se točke 5. i 6. predloženog dnevnog reda povuku sa današnje sjednice uz napomenu kako neće glasati za predloženi dnevni red jer je isti neizvediv da bi se provela kvalitetna rasprava po ovolikom broju točki.

**Vijećnik Ivan Perić** je predložio da se odredi pauza prije glasovanja o predloženom dnevnom redu.

**Predsjednik Gradskog vijeća Marko Ožić-Bebek** je zaključio raspravu i odredio pauzu sukladno zahtjevu vijećnika Ivana Perića.

Nakon stanke tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 15 od 17 vijećnika kao i da je nastavak održavanja sjednice pravovaljan.

**Predsjednik Gradskog vijeća Marko Ožić-Bebek** je kazao kako stavlja prijedlog da se 5. točka predloženog dnevnog reda povuče na glasovanje.

*Predloženo sa 7 (sedam) glasova ZA i 9 (devet) glasova PROTIV nije usvojeno.*

**Predsjednik Gradskog vijeća Marko Ožić-Bebek** je kazao kako stavlja prijedlog da se 6. točka predloženog dnevnog reda povuče na glasovanje.

*Predloženo sa 7 (sedam) glasova ZA i 9 (devet) glasova PROTIV nije usvojeno.*

**Predsjednik Gradskog vijeća Marko Ožić-Bebek** je predloženi dnevni red bez izmjena stavio na glasovanje.

*Ovako predloženi dnevni red je usvojen s 9 (devet) glasova ZA i 7 (sedam) glasova PROTIV.*

1. **Prijedlog zapisnika s 6. sjednice Gradskog vijeća Grada Makarske održane 30. siječnja 2018. g.**

S obzirom na to da za raspravu nije bilo prijavljenih vijećnika predsjednik Gradskog vijeća Grada Makarske je Prijedlog zapisnika s 6. sjednice Gradskog vijeća Grada Makarske održane 30. siječnja 2018. godine stavio na glasovanje.

*Zapisnik s 6. sjednice Gradskog vijeća Grada Makarske održane 30. siječnja 2018. godine je jednoglasno usvojen s 16 (šesnaest) glasova ZA.*

1. **Prijedlog zapisnika sa 7. sjednice Gradskog vijeća Grada Makarske održane 23. ožujka 2018. g.**

S obzirom na to da za raspravu nije bilo prijavljenih vijećnika predsjednik Gradskog vijeća Grada Makarske je Prijedlog zapisnika sa 7. sjednice Gradskog vijeća Grada Makarske održane 23. ožujka 2018. godine stavio na glasovanje.

*Zapisnik sa 7. sjednice Gradskog vijeća Grada Makarske održane 23. ožujka 2018. godine je jednoglasno usvojen s 16 (šesnaest) glasova ZA.*

1. **Prijedlog statuta Grada Makarske**

Uvodno obrazloženje Prijedloga statuta Grada Makarske dao je predsjednik Odbora za statutarno-pravna pitanja **Marko Raos.**

Uvodno obrazloženje Prijedloga statuta Grada Makarske dala je članica Odbora za statutarno-pravna pitanja **vijećnica** **Gordana Muhtić.**

Predstojnica Ureda gradonačelnika Grada Makarske **Lara Rakušić Ivanković** je dodatno pojasnila Prijedlog statuta Grada Makarske i razloge donošenja.

U pojedinačnoj raspravi je sudjelovao **vijećnik Ivan Šimić** kojemu su na izlaganje odgovorili članica Odbora za statutarno-pravna pitanja **vijećnica Gordana Muhtić** ipredstojnica Ureda gradonačelnika Grada Makarske **Lara Rakušić Ivanković.**

U pojedinačnoj raspravi je sudjelovao i **vijećnik Siniša Srzić** kojemu je na izlaganje i dodatne upite odgovore dala predstojnica Ureda gradonačelnika Grada Makarske **Lara Rakušić Ivanković** i **predsjednik Gradskog vijeća Grada Makarske Marko Ožić-Bebek.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog statuta Grada Makarske stavio na glasovanje.

*Statut Grada Makarske je jednoglasno usvojen sa 17 (sedamnaest) glasova ZA****.***

1. **Prijedlog odluke o suglasnosti za otkup zemljišta u trasi Ulice Stari velikobrdski put**

Uvodno obrazloženje Prijedlogaodluke o suglasnosti za otkup zemljišta u trasi Ulice Stari velikobrdski put je dao voditelj Odsjeka za provedbu dokumenata prostornog uređenja i građenja **Tonći Vuković.**

U ime Kluba vijećnika SDP-HNS-HSU u raspravi je sudjelovao vijećnik **Tonći Bilić,** kojemu je na izlaganje i upite iz rasprave, odgovoriovoditelj Odsjeka za provedbu dokumenata prostornog uređenja i građenja **Tonći Vuković.**

U pojedinačnoj raspravi sudjelovali su **vijećnici Ivan Šimić** i **Siniša Srzić.**

U pojedinačnoj raspravi je sudjelovala **vijećnica Hloverka Novak Srzić** kojoj je odgovorila na raspravu **vijećnica Gordana Muhtić.**

Na izlaganje i upite iz pojedinačnih rasprava odgovoriojevoditelj Odsjeka za provedbu dokumenata prostornog uređenja i građenja **Tonći Vuković.**

U pojedinačnoj raspravi su sudjelovali **vijećnik Marko Raos, vijećnica Gordana Muhtić** i **vijećnik Sretan Glavičić.** Na izlaganje i upite iz pojedinačnih rasprava odgovoriojevoditelj Odsjeka za provedbu dokumenata prostornog uređenja i građenja **Tonći Vuković.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o suglasnosti za otkup zemljišta u trasi Ulice Stari velikobrdski put stavio na glasovanje.

*Odluka o suglasnosti za otkup zemljišta u trasi Ulice Stari velikobrdski put je usvojena jednoglasno sa 17 (sedamnaest) glasova ZA.*

1. **Prijedlog** **odluke o izmjeni i dopuni Zajedničke odluke o izradi Izmjena i dopuna Urbanističkog plana uređenja „sportsko-rekreativne zone Platno“ i s tim u vezi Izmjena i dopuna Prostornog plana uređenja Grada Makarske**

Uvodno obrazloženje Prijedlogaodluke o izmjeni i dopuni Zajedničke odluke o izradi Izmjena i dopuna Urbanističkog plana uređenja „sportsko-rekreativne zone Platno“ i s tim u vezi Izmjena i dopuna Prostornog plana uređenja Grada Makarske je dao voditelj Odsjeka za provedbu dokumenata prostornog uređenja i građenja **Tonći Vuković** kojije kazao kako se uvodno obrazloženje odnosi i na 6. točku dnevnog reda

Prijedlog odluke o dopuni Odluke o izradi Izmjena i dopuna Prostornog plana uređenja Grada Makarske s obzirom da se radi o točkama koje su međusobno povezane.

U ime Kluba vijećnika SDP-HNS-HSU u raspravi je sudjelovao vijećnik **Sretan Glavičić.**

U ime Kluba vijećnika HDZ-a i koalicijskih partnera u raspravi je sudjelovao **predsjednik Gradskog vijeća Grada Makarske Marko Ožić-Bebek** kojemu je replicirala **vijećnica Gordana Muhtić.** **Predsjednik Gradskog vijeća Grada Makarske Marko Ožić-Bebek** je odgovorio na repliku.

**Gradonačelnik Grada Makarske Jure Brkan** je dao dodatna pojašnjenja.

U pojedinačnoj raspravi je sudjelovao **vijećnik Marko Raos** kojemu je replicirao **vijećnik Tonći Bilić. Vijećnik Marko Raos** je odgovorio na repliku. **Vijećnica Gordana Muhtić** je replicirala, a **vijećnik Marko Raos** je odgovorio na repliku.

U pojedinačnoj raspravi je sudjelovao **vijećnik Ivan Šimić** na čije je izlaganje **vijećnik Tonći Bilić** ispravio netočan navod. **Vijećnik Ivan Šimić** je odgovorio na ispravak netočnog navoda.

**Vijećnik Siniša Srzić** je sudjelovao u pojedinačnoj raspravi.

**Vijećnica Hloverka Novak Srzić** je sudjelovala u pojedinačnoj raspravi, a repliku na njeno izlaganje imali su **vijećnica Gordana Muhtić** i **vijećnik Sretan Glavičić. Vijećnica Hloverka Novak Srzić** je odgovorila na replike. **Vijećnik Miro Mucić** je replicirao na odgovor.

**Vijećnik Sretan Glavičić** je sudjelovao u pojedinačnoj raspravi, a na izlaganje mu je replicirao **predsjednik Gradskog vijeća grada Makarske Marko Ožić-Bebek. Vijećnik Sretan Glavičić** je odgovorio na repliku.

**Vijećnik Tonći Bilić** je sudjelovao u pojedinačnoj raspravi, a na izlaganjemu je replicirao **predsjednik Gradskog vijeća grada Makarske Marko Ožić-Bebek. Vijećnik Tonći Bilić** je odgovorio na repliku.

**Vijećnik Miro Mucić** je sudjelovao u pojedinačnoj raspravi,a na izlaganjemu je replicirao **vijećnik Tonći Bilić. Vijećnik Miro Mucić** je odgovorio na repliku.

Voditelj Odsjeka za provedbu dokumenata prostornog uređenja i građenja **Tonći Vuković** je dao dodatna pojašnjenja vezano uz ranija pitanja iz rasprava vijećnika. **Vijećnik Sretan Glavičić** je zatražio dodatno pojašnjenje.

**Vijećnica Gordana Muhtić** je sudjelovala u pojedinačnoj raspravi, a **vijećnica Hloverka Novak Srzić** je replicirala na izlaganje. **Vijećnica Gordana Muhtić** je odgovorila na repliku. Voditelj Odsjeka za provedbu dokumenata prostornog uređenja i građenja **Tonći Vuković** je dao dodatno pojašnjenje vezano za izlaganje vijećnice. **Predsjednik Gradskog vijeća Grada Makarske Marko Ožić-Bebek** je replicirao na izlaganje vijećnice, a **vijećnica Gordana Muhtić** je odgovorila na repliku.

**Vijećnik Josip Paunović** je sudjelovao u pojedinačnoj raspravi, a na izlaganje je replicirala **vijećnica Gordana Muhtić.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlogodluke o izmjeni i dopuni Zajedničke odluke o izradi Izmjena i dopuna Urbanističkog plana uređenja „sportsko-rekreativne zone Platno“ i s tim u vezi Izmjena i dopuna Prostornog plana uređenja Grada Makarske stavio na glasovanje.

*Odluka o izmjeni i dopuni Zajedničke odluke o izradi Izmjena i dopuna Urbanističkog plana uređenja „sportsko-rekreativne zone Platno“ i s tim u vezi Izmjena i dopuna Prostornog plana uređenja Grada Makarske je usvojena s 9 (devet) glasova ZA, 6 (šest) glasova PROTIV i 1 (jednim) SUZDRŽANIM glasom.*

1. **Prijedlog odluke o dopuni Odluke o izradi Izmjena i dopuna Prostornog plana uređenja Grada Makarske**

S obzirom da je već ranije pod točkom 5. dnevnog redavoditelj Odsjeka za provedbu dokumenata prostornog uređenja i građenja **Tonći Vuković** dao objedinjeno uvodno obrazloženje i za ovu točku dnevnog reda **predsjednik Gradskog vijeća Grada Makarske Marko Ožić-Bebek** je otvorio raspravu.

S obzirom na to da za raspravu nije bilo prijavljenih vijećnika predsjednik Gradskog vijeća Grada Makarske je Prijedlog odluke o dopuni Odluke o izradi Izmjena i dopuna Prostornog plana uređenja Grada Makarske stavio na glasovanje.

*Odluka o dopuni Odluke o izradi Izmjena i dopuna Prostornog plana uređenja Grada Makarske je usvojena s 9 (devet) glasova ZA, 6 (šest) glasova PROTIV i 1 (jednim) SUZDRŽANIM glasom.*

Nakon stanke tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 13 od 17 vijećnika kao i da je nastavak održavanja sjednice pravovaljan.

1. **Prijedlog odluke o određivanju poslova prijevoza pokojnika koji se financiraju iz Proračuna Grada Makarske**

Uvodno obrazloženje Prijedloga odluke o određivanju poslova prijevoza pokojnika koji se financiraju iz Proračuna Grada Makarske dao je v. d. pročelnika Upravnog odjela za društvene djelatnosti Grada Makarske **Dražen Kuzmanić.**

S obzirom na to da za raspravu nije bilo prijavljenih vijećnika predsjednik Gradskog vijeća Grada Makarske je Prijedlog odluke o određivanju poslova prijevoza pokojnika koji se financiraju iz Proračuna Grada Makarske stavio na glasovanje.

*Odluka o određivanju poslova prijevoza pokojnika koji se financiraju iz Proračuna Grada Makarske je usvojena jednoglasno sa 17 (sedamnaest) glasova ZA.*

1. **Prijedlog odluke o I. Izmjenama i dopunama Odluke o socijalnoj skrbi Grada Makarske**

Uvodno obrazloženje Prijedloga odluke o I. Izmjenama i dopunama Odluke o socijalnoj skrbi Grada Makarske dao je v. d. pročelnika Upravnog odjela za društvene djelatnosti Grada Makarske **Dražen Kuzmanić.**

U ime Kluba vijećnika SDP-HNS-HSU u raspravi je sudjelovala vijećnica **Gordana Muhtić** koja je predložila sljedeći amandman:

**AMANDMAN 1:**

U članku 8. stavku 3. mijenja se razdoblje „za posljednja tri mjeseca.“ i glasi:

„Prihodom u smislu ovog članka smatra se iznos ostvarenog primitka po osnovi nesamostalnog rada, te potvrdi o dohotku Porezne uprave za posljednjih šest mjeseci“.

**Gradonačelnik Grada Makarske Jure Brkan** je prihvatio kao predlagatelj predloženi amandman 1 Kluba vijećnika SDP-HNS-HSU.

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je prijedlog Odluke o I. Izmjenama i dopunama Odluke o socijalnoj skrbi Grada Makarske čiji je sastavni dio usvojeni amandman stavio na glasovanje.

*Odluka o I. Izmjenama i dopunama Odluke o socijalnoj skrbi Grada Makarske čiji je sastavni dio usvojeni amandman je usvojena jednoglasno sa 17 (sedamnaest) glasova ZA.*

1. **Prijedlog odluke o II. Izmjeni i dopuni Odluke o osnivanju predškolske ustanove Dječji vrtić „Biokovsko zvonce“ Makarska**

Uvodno obrazloženje Prijedloga odluke o II. Izmjeni i dopuni Odluke o osnivanju predškolske ustanove Dječji vrtić „Biokovsko zvonce“ Makarska dao je v. d. pročelnika Upravnog odjela za društvene djelatnosti Grada Makarske **Dražen Kuzmanić.**

U ime Kluba vijećnika SDP-HNS-HSU u raspravi je sudjelovala vijećnica **Gordana Muhtić.**

U pojedinačnoj raspravi je sudjelovao i **vijećnik Miro Mucić.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o II. Izmjeni i dopuni Odluke o osnivanju predškolske ustanove Dječji vrtić „Biokovsko zvonce“ Makarska stavio na glasovanje.

*Odluka o II. Izmjeni i dopuni Odluke o osnivanju predškolske ustanove Dječji vrtić „Biokovsko zvonce“ Makarska je* *usvojena jednoglasno sa 17 (sedamnaest) glasova ZA.*

1. **Prijedlog** **odluke o izmjeni Odluke o porezu na korištenje javnih površina na području Grada Makarske**

Uvodno obrazloženje Prijedloga odluke o izmjeni Odluke o porezu na korištenje javnih površina na području Grada Makarske je dao pročelnik Upravnog odjela za komunalne djelatnosti Grada Makarske **Matko Lovreta**.

U pojedinačnoj raspravi je sudjelovao **vijećnik Siniša Srzić.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o izmjeni Odluke o porezu na korištenje javnih površina na području Grada Makarske stavio na glasovanje.

*Odluka o izmjeni Odluke o porezu na korištenje javnih površina na području Grada Makarske je usvojena jednoglasno sa 17 (sedamnaest) glasova ZA.*

1. **Prijedlog odluke o izmjenama i dopunama Odluke o privremenoj zabrani izvođenja građevinskih radova na području Grada Makarske**

Uvodno obrazloženje Prijedloga odluke o izmjenama i dopunama Odluke o privremenoj zabrani izvođenja građevinskih radova na području Grada Makarske je dao pročelnik Upravnog odjela za komunalne djelatnosti Grada Makarske **Matko Lovreta**.

U ime Kluba vijećnika SDP-HNS-HSU u raspravi je sudjelovala vijećnica **Gordana Muhtić**. Na raspravu su odgovorili **predsjednik Gradskog vijeća Grada Makarske Marko Ožić-Bebek** i**gradonačelnik Grada Makarske Jure Brkan. Vijećnica Gordana Muhtić** je postavila dodatna pitanja.

**Vijećnica Hloverka Novak Srzić** je sudjelovala u pojedinačnoj raspravi, a replicirala joj je **vijećnica Gordana Muhtić. Vijećnica Hloverka Novak Srzić** je odgovorila na repliku. Na izlaganje vijećnice je odgovorio i **gradonačelnik Grada Makarske Jure Brkan.**

**Vijećnik Josip Paunović** je sudjelovao u pojedinačnoj raspravi. Na raspravu su odgovorili **zamjenik gradonačelnika Grada Makarske Dražen Nemčić** i pročelnik Upravnog odjela za komunalne djelatnosti Grada Makarske **Matko Lovreta**.

**Predsjednik Gradskog vijeća Grada Makarske Marko Ožić-Bebek** je sudjelovao u pojedinačnoj raspravi, a replicirale su mu **vijećnica Hloverka Novak Srzić** i **vijećnica Gordana Muhtić.** Na repliku je odgovorio **gradonačelnik Grada Makarske Jure Brkan. Vijećnik Marko Raos** je replicirao na izlaganje.

**Zamjenik gradonačelnika Grada Makarske Joze Vranješ** je odgovorio na izlaganje vijećnika.

**Vijećnik Siniša Srzić** je sudjelovao u pojedinačnoj raspravi, a na izlaganje mu je replicirao **predsjednik Gradskog vijeća Grada Makarske Marko Ožić-Bebek.**

**Vijećnik Miro Mucić** je sudjelovao u pojedinačnoj raspravi, a **predsjednik Gradskog vijeća Grada Makarske Marko Ožić-Bebek** je postavio pitanja vezano uz izlaganje vijećnika. Pročelnik Upravnog odjela za komunalne djelatnosti Grada Makarske **Matko Lovreta** je odgovorio na postavljena pitanja.Na raspravu **vijećnika Mira Mucića** su komentare i potpitanja postavili **vijećnica Gordana Muhtić** i **predsjednik Gradskog vijeća Grada Makarske Marko Ožić-Bebek,** a na raspravu je odgovorio**gradonačelnik Grada Makarske Jure Brkan.**

**Vijećnik Ivan Šimić** je sudjelovao u pojedinačnoj raspravi, a na raspravu su odgovorili **gradonačelnik Grada Makarske Jure Brkan, zamjenik gradonačelnika Grada Makarske Joze Vranješ** i **predsjednik Gradskog vijeća Grada Makarske Marko Ožić-Bebek.**

**Vijećnica Jagoda Martić** je sudjelovala u pojedinačnoj raspravi.

U pojedinačnoj raspravi je sudjelovala i **vijećnica Gordana Muhtić** kojoj je odgovorio **predsjednik Gradskog vijeća Grada Makarske Marko Ožić-Bebek.**

U pojedinačnoj raspravi je sudjelovao **vijećnik Ivan Perić** kojemu je replicirao vijećnik **Miro Mucić.**

**Zamjenik gradonačelnika Grada Makarske Dražen Nemčić** je dao dodatna pojašnjenja i obrazloženja vezana za rasprave vijećnika oPrijedlogu odluke o izmjenama i dopunama Odluke o privremenoj zabrani izvođenja građevinskih radova na području Grada Makarske.

**Vijećnica Gordana Muhtić** je u ime Kluba vijećnika SDP-HNS-HSU predložila da se s obzirom na Prijedlog odluke i datume za 2018. godinu izmijeni Prijedlog odluke i vrijeme ograničenja zabrane izvođenja građevinskih radova na području Grada Makarske odredi u vremenu od 25. svibnja do 15. rujna.

**Gradonačelnik Grada Makarske Jure Brkan** je kao predlagatelj prihvatio prijedlog da se ograničenje zabrane izvođenja građevinskih radova na području Grada Makarske odredi u vremenu od 25. svibnja do 15. rujna i on postaje sastavni dio Odluke.

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o izmjenama i dopunama Odluke o privremenoj zabrani izvođenja građevinskih radova na području Grada Makarske čiji su sastavni dio i prihvaćene izmjene stavio na glasovanje.

*Odluka o izmjenama i dopunama Odluke o privremenoj zabrani izvođenja građevinskih radova na području Grada Makarske je usvojena jednoglasno s 16 (šesnaest) glasova ZA.*

1. **Prijedlog odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada na području Grada Makarske**

Uvodno obrazloženje Prijedloga odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada na području Grada Makarske je dao pročelnik Upravnog odjela za komunalne djelatnosti Grada Makarske **Matko Lovreta**.

U raspravi je u ime Kluba vijećnika SDP-HNS-HSU sudjelovala **vijećnica Jagoda Martić.** Na izlaganje vijećnice je odgovorio pročelnik Upravnog odjela za komunalne djelatnosti Grada Makarske **Matko Lovreta**. **Vijećnica Jagoda Martić** je postavila dodatna pitanja na koja je odgovorio pročelnik Upravnog odjela za komunalne djelatnosti Grada Makarske **Matko Lovreta**.

U pojedinačnoj raspravi je sudjelovao **vijećnik Marko Raos.**

U pojedinačnoj raspravi je sudjelovao i **vijećnik Siniša Srzić** kojemu je na izlaganje odgovoriopročelnik Upravnog odjela za komunalne djelatnosti Grada Makarske **Matko Lovreta**.

U pojedinačnoj raspravi je sudjelovao **vijećnik Ivan Šimić.**

U pojedinačnoj raspravi je sudjelovala **vijećnica Gordana Muhtić** koja je predložila sljedeći amandman:

**AMANDMAN 1:**

U članku 3. dodaje točka 6.

„uspostava video nadzora, evidentiranih lokacija onečišćenih otpadom, na kojima je uočeno ponavljanje onečišćenja“

U članku 6. stavak 2.

„najmanje 3 puta godišnje“

**Zamjenik gradonačelnika Grada Makarske Dražen Nemčić** je odgovorio na izlaganje vijećnice na što je **vijećnica Gordana Muhtić** postavila dodatna pitanja na koja je odgovorio **zamjenik gradonačelnika Grada Makarske Dražen Nemčić.**

**Vijećnica Marija Lelas** je sudjelovala u pojedinačnoj raspravi

**Gradonačelnik Grada Makarske Jure Brkan** je prihvatio kao predlagatelj predloženi amandman 1 Kluba vijećnika SDP-HNS-HSU.

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada na području Grada Makarske čiji je sastavni dio usvojeni amandman stavio na glasovanje.

*Odluka o mjerama za sprječavanje nepropisnog odbacivanja otpada i mjerama za uklanjanje odbačenog otpada na području Grada Makarske čiji je sastavni dio usvojeni amandman je usvojena jednoglasno s 16 (šesnaest) glasova ZA.*

1. **Prijedlog odluke o donošenju Plana gospodarenja otpadom Grada Makarske za razdoblje od 2017.-2022. godine**

Uvodno obrazloženje Prijedloga odluke o donošenju Plana gospodarenja otpadom Grada Makarske za razdoblje od 2017.-2022. godine je dao pročelnik Upravnog odjela za komunalne djelatnosti Grada Makarske **Matko Lovreta**.

U ime Kluba vijećnika SDP-HNS-HSU u raspravi je sudjelovala vijećnica **Gordana Muhtić**. Na izlaganje vijećnice je odgovorio **zamjenik gradonačelnika Grada Makarske Dražen Nemčić. Vijećnica Gordana Muhtić** je postavila dodatna pitanja na koja su odgovorili **gradonačelnik Grada Makarske Jure Brkan** i **zamjenik gradonačelnika Grada Makarske Dražen Nemčić.**

U pojedinačnoj raspravi je sudjelovao **vijećnik Marko Raos** koji je postavio pitanja na koja je odgovorila**Smiljana Blažević** iz tvrtke Zeleni servis koja je i izradila Plan gospodarenja otpadom Grada Makarske za razdoblje od 2017. do 2022. godine.

**Vijećnica Gordana Muhtić** je sudjelovala u pojedinačnoj raspravi. Na izlaganje vijećnice su odgovorili **zamjenik gradonačelnika Grada Makarske Dražen Nemčić** i **Smiljana Blažević** iz tvrtke Zeleni servis.

**Vijećnik Josip Paunović** je sudjelovao u pojedinačnoj raspravi.

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o donošenju Plana gospodarenja otpadom Grada Makarske za razdoblje od 2017. do 2022. godine stavio na glasovanje.

*Odluka o donošenju Plana gospodarenja otpadom Grada Makarske za razdoblje od 2017. do 2022. godine je usvojena jednoglasno s 15 (petnaest) glasova ZA.*

1. **Prijedlog pravilnika o obavljanju djelatnosti na pomorskom dobru na temelju koncesijskog odobrenja na području Grada Makarske**

Uvodno obrazloženje Prijedloga pravilnika o obavljanju djelatnosti na pomorskom dobru na temelju koncesijskog odobrenja na području Grada Makarskeje dao pročelnik Upravnog odjela za komunalne djelatnosti Grada Makarske **Matko Lovreta**.

U ime Kluba vijećnika SDP-HNS-HSU u raspravi je sudjelovao vijećnik **Tonći Bilić** koji je predložio sljedeći amandman:

**AMANDMAN 1:**

U članku 1. iza stavka 2. dodaje se stavak 3. koji glasi:

„Pravilnik iz stavka 1. ovog članka ne odnosi se na dijelove pomorskog dobra za koje je Splitsko-dalmatinska županija provela postupak i sklopila ugovor o koncesiji.“

Na raspravu vijećnika je odgovorio pročelnik Upravnog odjela za komunalne djelatnosti Grada Makarske **Matko Lovreta**.

U pojedinačnoj raspravi je sudjelovao **vijećnik Marko Raos.**

U pojedinačnoj raspravi je sudjelovao **vijećnik Siniša Srzić.** Na izlaganje vijećnika je odgovoriopročelnik Upravnog odjela za komunalne djelatnosti Grada Makarske **Matko Lovreta**. **Vijećnik Siniša Srzić** je nadopunio izlaganje, a odgovorio mu je pročelnik Upravnog odjela za komunalne djelatnosti Grada Makarske **Matko Lovreta**. Na dopunu izlaganja **vijećnika Siniše Srzića** je odgovor dao i **zamjenik gradonačelnika Grada Makarske Dražen Nemčić.**

**Predsjednik Gradskog vijeća Grada Makarske Marko Ožić-Bebek** je zatražio predlagatelja da se očituje o predloženom amandmanu Kluba vijećnika SDP-HNS-HSU.

**Gradonačelnik Grada Makarske Jure Brkan** je prihvatio kao predlagatelj predloženi amandman 1 Kluba vijećnika SDP-HNS-HSU.

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog pravilnika o obavljanju djelatnosti na pomorskom dobru na temelju koncesijskog odobrenja na području Grada Makarske čiji je sastavni dio i usvojeni amandman stavio na glasovanje.

*Pravilnik o obavljanju djelatnosti na pomorskom dobru na temelju koncesijskog odobrenja na području Grada Makarske čiji je sastavni dio i usvojeni amandman je usvojen jednoglasno sa 16 (šesnaest) glasova ZA.*

1. **Prijedlog** **srednjoročnog (trogodišnjeg) plana davanja koncesija iz područja komunalnih djelatnosti na području Grada Makarske za razdoblje od 2018. do 2020. godine**

Uvodno obrazloženje Prijedloga srednjoročnog (trogodišnjeg) plana davanja koncesija iz područja komunalnih djelatnosti na području Grada Makarske za razdoblje od 2018. do 2020. godineje dao pročelnik Upravnog odjela za komunalne djelatnosti Grada Makarske **Matko Lovreta**.

U ime Kluba vijećnika SDP-HNS-HSU u raspravi je sudjelovala vijećnica **Gordana Muhtić**. Na izlaganje vijećnice su odgovorili **gradonačelnik Grada Makarske Jure Brkan,** pročelnik Upravnog odjela za komunalne djelatnosti Grada Makarske **Matko Lovreta i** **zamjenik gradonačelnika Grada Makarske Joze Vranješ. Vijećnica Gordana Muhtić** je dopunila izlaganje, a odgovorili su joj **zamjenik gradonačelnika Grada Makarske Joze Vranješ** i **gradonačelnik Grada Makarske Jure Brkan. Vijećnica Gordana Muhtić** je postavila dodatna pitanja na koja joj je odgovoriopročelnik Upravnog odjela za komunalne djelatnosti Grada Makarske **Matko Lovreta.**

**Vijećnik Miro Mucić** je dao primjedbu.

U pojedinačnoj raspravi je sudjelovala i **vijećnica Hloverka Novak Srzić.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog srednjoročnog (trogodišnjeg) plana davanja koncesija iz područja komunalnih djelatnosti na području Grada Makarske za razdoblje od 2018. do 2020. godine stavio na glasovanje.

*Srednjoročni (trogodišnji) plan davanja koncesija iz područja komunalnih djelatnosti na području Grada Makarske za razdoblje od 2018. do 2020. godine je usvojen jednoglasno sa 16 (šesnaest) glasova ZA.*

1. **Prijedlog** **godišnjeg plana davanja koncesija iz područja komunalnih djelatnosti na području Grada Makarske za 2018. godinu**

Uvodno obrazloženje Prijedloga godišnjeg plana davanja koncesija iz područja komunalnih djelatnosti na području Grada Makarske za 2018. godinuje dao pročelnik Upravnog odjela za komunalne djelatnosti Grada Makarske **Matko Lovreta.**

S obzirom na to da za raspravu nije bilo prijavljenih vijećnika predsjednik Gradskog vijeća Grada Makarske je Prijedlog godišnjeg plana davanja koncesija iz područja komunalnih djelatnosti na području Grada Makarske za 2018. godinustavio na glasovanje.

*Godišnji plan davanja koncesija iz područja komunalnih djelatnosti na području Grada Makarske za 2018. godinu* *je usvojen jednoglasno sa 16 (šesnaest) glasova ZA.*

1. **Prijedlog zaključka o prihvaćanju Izvješća o provedbi Plana gospodarenja otpadom Grada Makarske za 2017. godinu**

Uvodno obrazloženje Prijedloga zaključka o prihvaćanju Izvješća o provedbi Plana gospodarenja otpadom Grada Makarske za 2017. godinu je dao pročelnik Upravnog odjela za komunalne djelatnosti Grada Makarske **Matko Lovreta.**

U pojedinačnoj raspravi je sudjelovao **vijećnik Josip Paunović.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog zaključka o prihvaćanju Izvješća o provedbi Plana gospodarenja otpadom Grada Makarske za 2017. godinu stavio na glasovanje.

*Zaključak o prihvaćanju Izvješća o provedbi Plana gospodarenja otpadom Grada Makarske za 2017. godinu*  *je usvojen jednoglasno sa 16 (šesnaest) glasova ZA.*

1. **Prijedlog zaključka o prihvaćanju Izvješća o izvršenju Programa održavanja objekata i uređaja komunalne infrastrukture za 2017. godinu**

Uvodno obrazloženje Prijedloga zaključka o prihvaćanju Izvješća o izvršenju Programa održavanja objekata i uređaja komunalne infrastrukture za 2017. godinuje dao pročelnik Upravnog odjela za komunalne djelatnosti Grada Makarske **Matko Lovreta.**

S obzirom na to da za raspravu nije bilo prijavljenih vijećnika predsjednik Gradskog vijeća Grada Makarske je Prijedlog zaključka o prihvaćanju Izvješća o izvršenju Programa održavanja objekata i uređaja komunalne infrastrukture za 2017. godinustavio na glasovanje.

*Zaključak o prihvaćanju Izvješća o izvršenju Programa održavanja objekata i uređaja komunalne infrastrukture za 2017. godinu**je usvojen jednoglasno sa 16 (šesnaest) glasova ZA.*

1. **Prijedlog zaključka o prihvaćanju Izvješća o izvršenju Programa građenja objekata i uređaja komunalne infrastrukture za 2017. godinu**

Uvodno obrazloženje Prijedloga zaključka o prihvaćanju Izvješća o izvršenju Programa građenja objekata i uređaja komunalne infrastrukture za 2017. godinu je dao pročelnik Upravnog odjela za komunalne djelatnosti Grada Makarske **Matko Lovreta.**

U ime Kluba vijećnika SDP-HNS-HSU u raspravi je sudjelovala vijećnica **Gordana Muhtić**. Na izlaganje vijećnice je odgovorio **gradonačelnik Grada Makarske Jure Brkan.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog zaključka o prihvaćanju Izvješća o izvršenju Programa građenja objekata i uređaja komunalne infrastrukture za 2017. godinu stavio na glasovanje.

*Zaključak o prihvaćanju Izvješća o izvršenju Programa građenja objekata i uređaja komunalne infrastrukture za 2017. godine je usvojen jednoglasno s 16 (šesnaest) glasova ZA.*

1. **Prijedlog zaključka o davanju prethodne suglasnosti na Odluku o izmjenama i dopunama Statuta Javne ustanove Gradski sportski centar Makarska**

Uvodno obrazloženje Prijedloga zaključka o davanju prethodne suglasnosti na Odluku o izmjenama i dopunama Statuta Javne ustanove Gradski sportski centar Makarska je dao ravnatelj JU Gradski sportski centar Makarska **Joško Kosović.**

U pojedinačnoj raspravi je sudjelovao **vijećnik Josip Paunović.** Na izlaganje vijećnika je odgovorioravnatelj JU Gradski sportski centar Makarska **Joško Kosović.**

U pojedinačnoj raspravi je sudjelovao **vijećnik Siniša Srzić.** Na izlaganje vijećnika je odgovorioravnatelj JU Gradski sportski centar Makarska **Joško Kosović.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog zaključka o davanju prethodne suglasnosti na Odluku o izmjenama i dopunama Statuta Javne ustanove Gradski sportski centar Makarska stavio na glasovanje.

*Zaključak o davanju prethodne suglasnosti na Odluku o izmjenama i dopunama Statuta Javne ustanove Gradski sportski centar Makarska je usvojen jednoglasno s 16 (šesnaest) glasova ZA.*

**Vijećnica Hloverka Novak Srzić** je naglasivši kako je to nevezano za točke dnevnog reda kazala da je poništen natječaj za ravnatelja Doma zdravlja splitsko-dalmatinske županije i kako će se najvjerojatnije do ponavljanja natječaja imenovati vršitelja dužnosti pa je zatražila da se sugerira prema Županiji da to ne bude dr. Dragomir Petric.

**Predstojnica Ureda gradonačelnika Lara Rakušić Ivanković** je pojasnila kako se 4. točke:

* Izvješće o obavljenoj financijskoj reviziji Grada Makarske za 2016. g.
* Odluka o preraspodjeli sredstava planiranih u Proračunu za 2018. g. (izmještanje djela kanalizacije GS dvorane)
* II. Odluka o preraspodjeli sredstava planiranih u Proračunu za 2018. g. (energetska obnova OŠ Stjepana Ivičevića)
* III. Odluka o preraspodjeli sredstava planiranih u Proračunu za 2018. g. (energetska obnova OŠ Stjepana Ivičevića)

daju na znanje vijećnicima i kako vijećnici o istima ne glasuju.

**Zamjenik gradonačelnika Grada Makarske Joze Vranješ** je dodatno pojasnio i obrazložio točke koje se daju na znanje vijećnicima.

Sjednica je završila u 19 sati. 

Zapisnik vodio:

Tonći Batinić, dipl. iur.

**Tajnica**              **Predsjednik**

**Gradskog vijeća**               **Gradskog vijeća**

Lara Rakušić Ivanković, dipl. iur.                                 Marko Ožić-Bebek, dr. med.v.r.