Na temelju članka 49. Statuta Grada Makarske ("Glasnik Grada Makarske", broj 8/18) Gradonačelnik Grada Makarske, dana 23. srpnja 2018. godine, donosi

**ZAKLJUČAK**

**o utvrđivanju prijedloga Izmjene i dopune**

**Statuta Grada Makarske**

Članak 1.

Utvrđuje se prijedlog Izmjena i dopuna Statuta Grada Makarske, te se predlaže Gradskom vijeću na usvajanje istih.

Članak 2.

Ovaj Zaključak stupa na snagu danom donošenja.

Klasa: : 023-01/18-01/6

Ur.broj: 2147/01-04/1-18-2

Makarska, 23.srpnja 2018.g.

Gradonačelnik

Jure Brkan, dipl.oec.

Na temelju članka 35. Zakona o lokalnoj i područnoj (regionalnoj) samoupravi (Narodne novine br. [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727), [123/17](https://www.zakon.hr/cms.htm?id=26157)), te članka 36. Statuta Grada Makarske (Glasnik Grada Makarske br. 8/18), Gradsko vijeće Grada Makarske, uz suglasnost Odbora za statutarno pravna pitanja, na \_\_\_\_\_ sjednici održanoj \_\_\_\_\_\_\_ 2018.g. donosi

**IZMJENE I DOPUNE**

**STATUTA GRADA MAKARSKE**

**Članak 1.**

U preambuli Statuta Grada Makarske (Glasnik Grada Makarske br.8/18) iza riječi *„Na temelju čl.“* briše se *„8. i“*.

**Članak 2.**

U članku 23. stavak 2. briše se „*2/3*“ i dodaje „*1/3*“.

**Članak 3.**

U članku 25. stavak 2. briše se broj „*8“* i dodaje „*30“*.

**Članak 4.**

U članku 31. stavak 1. iza riječi saziva dodaje se „*vijeće mjesnog odbora, odnosno“*.

**Članak 5.**

Izmjene i dopune Statuta Grada Makarske stupaju na snagu osmog dana od dana objave u Glasniku Grada Makarske.

Klasa:023-01/18-01/6 Predsjednik Gradskog vijeća

Ur.broj:2147/01-04/1-18-3 Marko Ožić- Bebek, dr.med.

Makarska, \_\_\_\_\_\_ 2018.godine

**O b r a z l o ž e n j e**

**I.Izmjene i dopune Statuta Grada Makarske**

**(„Glasnik Grada Makarske, br. 8/18)**

**PRAVNA OSNOVA:**

Ove izmjenama naložio je Nadzor iz Splita, te kako se radi o manjim propustima Ured državne uprave u Splitsko-dalmatinskoj županiji (Nadzor) dogovorio je s Uredom gradonačelnika koje izmjene treba napraviti.

Naime, u obrazloženju koje je dostavljeno Nadzoru vidljivo je da su se izmjene obrazložile ali se nisu u unijele u tekst (u novom Statutu). Obzirom da se radi o sadržajnom nedostatku iste nije moguće ispraviti kao grašku već je potrebno staviti izmjene na dnevni red Gradskog vijeća.

**SADRŽAJ IZMJENA:**

U preambuli Statuta Grada Makarske (Glasnik Grada Makarske , br. 8/918) briše se na temelju članka **„8 i“** ostaje samo na temelju članka 35 *(Različita su tumačenja koja smo dobili od Ministarstva uprave i Ureda državne uprave koji nam obavlja nadzor akata. Ministarstvo uprave je mišljenja kako je potrebno u zaglavljima akata navesti odredbe temeljem kojih tijelo koje donosi akt ima ovlast za donošenje akta to je članak 35. i kako je potrebno navesti odredbe koje točno uređuju razloge donošenja akta a to je članak 8 Zakona o lokalnoj i područnoj (regionalnoj) samoupravi. S obzirom da je Ured državne uprave u Splitsko-dalmatinskoj županiji direktno nadležan za kontrolu akata Grada Makarske dužni smo ispoštovati njihovo mišljenje).*

U članku 23. se odredba da prijedlog za raspisivanje referenduma može dati 2/3 vijećnika mijenja i glasi: ***„1/3 vijećnika“*** *(ranija izmjena se radila temeljem naputaka Udruge gradova koji su raspravljeni u Ministarstvu uprave ali Ured državne uprave je mišljenja kako je navedeno potrebno izmijeniti).*

U članku 25. stavak 2. briše se broj „8“ i dodaje na isto mjesto broj **„30“.** *(radi se o tehničkom propustu koji je već ranije bio ispravljan ali je tokom izrade konačnog teksta došlo do tehničkog propusta i nije evidentirana izmjena, navedeno je vidljivo iz ranijeg obrazloženja koje smo dostavili prilikom izrade prijedloga Statuta Grada Makarske).*

U članku 31. *stavak 1. iza riječi saziva dodaje se* ***„vijeće mjesnog odbora, odnosno“*** *(navedeno je definirano u članku 61. Zakona o referendumu i drugim oblicima osobnog sudjelovanja u obavljanju vlasti i lokalne područne (regionalne) samouprave 33/96, 9201, 44/06, 58/06, 69/07, 38/09, 100/16 i 73/17, a donošenje Statuta Grada Makarske 8/18 se temeljilo na naputku Ministarstva uprave i Ureda državne uprave jedinicama lokalne samouprave o usklađivanju statuta sa Zakonom o izmjenama i dopunama Zakona o lokalnoj i područnoj (regionalnoj) samoupravi Narodne novine br. 123/17, posebnog naputka o usklađenju sa izmjenama Zakona o referendumu nije bilo i iz tog razloga ova izmjena nije uvrštena u Statut Grada Makarske)*

**DONOŠENJE AKTA:**

Odbor za statutarno-pravna pitanja na svojoj 5. sjednici raspravljao je o ovim I. Izmjenama i dopunama Statuta Grada Makarske, te se predlaže Gradskom vijeću na usvajanje istih, te Uredu gradonačelnika da izvijesti nadležno tijelo u SDŽ – Ured državne uprave Splitsko-dalmatinske županije, kako su smjernice koje su date i provedene.

**Odbor za statutarno - pravna pitanja**