**PRILOG**

**UZ SUGLASNOST PREDSTAVNIČKOG TIJELA JEDINICE LOKALNE SAMOUPRAVE ZA PROVEDBU ULAGANJA**

**(KLASA: \_\_\_\_\_\_\_\_\_\_\_\_\_\_\_\_\_ URBROJ: \_\_\_\_\_\_\_\_\_\_\_\_\_\_\_\_\_ )**

**UNUTAR MJERE 7 »TEMELJNE USLUGE I OBNOVA SELA U RURALNIM PODRUČJIMA« IZ PROGRAMA RURALNOG RAZVOJA REPUBLIKE HRVATSKE ZA RAZDOBLJE 2014-2020**

**OPIS PROJEKTA**

**1. NAZIV PROJEKTA**

*(navesti naziv projekta iz projektne dokumentacije/građevinske dozvole ili drugog odgovarajućeg dokumenta)*

**REKONSTRUKCIJA I UREĐENJE DJEČJEG IGRALIŠTA U VELIKOM BRDU SA TROŠKOVNIKOM I NACRTIMA ZA IZVOĐENJE**

**2. KORISNIK PROJEKTA**

2.1. NAZIV KORISNIKA

Grad Makarska

2.2. PRAVNI STATUS KORISNIKA

Jedinica lokalne samouprave

2.3. ADRESA KORISNIKA

Obala kralja Tomislava 1, 21300 Makarska

2.4. OSOBA OVLAŠTENA ZA ZASTUPANJE

Gradonačelnik, Jure Brkan

2.5. KONTAKT

Telefon: 021/608-401, Telefaks: 021/612-046, e-mail: [gradonacelnik@makarska.hr](mailto:gradonacelnik@makarska.hr)

**3. OPIS PROJEKTA**

3.1. PODMJERA I TIP OPERACIJE ZA KOJI SE PROJEKT PRIJAVLJUJE

*(navesti podmjeru/tip operacije unutar Mjere 7 „Temeljne usluge i obnova sela u ruralnim područjima“ za koju korisnik traži javnu potporu)*

3.1.1. PODMJERA

7.4. –„Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“

3.1.2. TIP OPERACIJE

7.4.1. - „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukture“

3.2. MJESTO PROVEDBE

3.2.1. ŽUPANIJA

Splitsko-dalmatinska

3.2.2. GRAD/OPĆINA

Grad Makarska

3.2.3. NASELJE/NASELJA

Veliko Brdo

3.3. CILJEVI PROJEKTA

*(navesti ciljeve koji će se ostvariti provedbom projekta; najmanje 300, a najviše 800 znakova)*

Cilj koji se ostvaruje provedbom predmetnog projekta prvenstveno se odnosi na poboljšanje kvalitete života mještana u naselju Velik Brdo razvojem i unapređenjem infrastrukture.

Cilj projekta je uređenje centra naselja u kojem se trenutno nalazi derutno betonsko nogometno i košarkaško igralište smanjenih dimenzija sa tribinama u: opremljeno dječje igralište sa antistres podlogom, uređenu zelenu površinu i nogometno igralište smanjenih dimenzija.

Provedbom projekta unaprijedit će se sadržaj naselja za lokalno stanovništvo i za turiste, unaprijediti turistička ponuda, a djeci osigurati sigurno mjesto za igru i boravak.

3.4. OČEKIVANI REZULTATI PROJEKTA

3.4.1. Očekivani rezultati i mjerljivi indikatori

*(navesti očekivane rezultate u odnosu na početno stanje i mjerljive indikatore očekivanih rezultata za svaki od postavljenih ciljeva; najmanje 300, a najviše 800 znakova)*

Očekivani rezultati u odnosu na početno stanje su:

* Razvijena i unaprijeđena infrastruktura u naselju Veliko Brdo – novo dječje igralište sa popratnim sadržajem: 1 nogometno igralište smanjenih dimenzija, 1 dječje igralište, 4 nova igrala, 6 novih klupa za roditelje, 1 nova zelena površina, 1 novi travnjak,
* Uređen i opremljen centar naselja,
* Uređeno ukupno 547 m2 i to: 275 m2 nogometnog igrališta smanjenih dimenzija sa gumenom podlogom, 60 m2 dječjeg igrališta sa antistres gumenom podlogom, 45 m2 travnjaka i 65 m2 zelene površine sa stazama, klupama, cvjetnjacima,
* Osiguran novi sadržaj za djecu, roditelje, stanovnike, turiste,
* Osiguran novi sadržaj za 25 djece polaznika novootvorenog vrtića Veseljko,
* Unaprijeđena turistička ponuda naselja,
* Povećana razina sigurnosti na dječjem igralištu,
* 406 stanovnika dobilo novi sadržaj.

3.4.2. Stvaranje novih radnih mjesta

Pridonosi li projekt stvaranju novih radnih mjesta? **DA / NE**

*(Zaokružiti odgovor koji je primjenjiv za projekt)*

Ako je odgovor ''DA'':

1. opisati na koji način projekt doprinosi stvaranju novih radnih mjesta

Obzirom će održavanje rekonstruiranog dječjeg igrališta biti preneseno na komunalno društvo u vlasništvu Grada Makarske – Makarski komunalac d.o.o., zbog povećanja obima posla u segmentu održavanja u planu je zapošljavanje dvije osobe s kategorije javnih usluga: čišćenje i pometanje javnih površina. U naselju Veliko Brdo Makarski komunalac d.o.o. na bazi svakog drugog dana sakuplja miješani i komunalni otpad, dok se javne površine, ulice i zelene površine održavaju i čiste svakog dana.

U tom kontekstu, Makarski komunalac d.o.o. će, radi povećanja održavanje nove funkcionalne površine osigurati zapošljavanje još dva djelatnika.

1. opisati nova radna mjesta koja se planiraju ostvariti provedbom projekta

*(Navesti u tablici vrstu radnog mjesta, planirani broj radnih mjesta i planirano razdoblje/godinu ostvarenja novog radnog mjesta tijekom provedbe projekta)*

Tablica 1: Radna mjesta koja se planiraju ostvariti provedbom projekta

|  |  |  |  |
| --- | --- | --- | --- |
| R.br. | Opis radnog mjesta (vrsta radnog mjesta) | Planirani broj radnih mjesta | Planirana godina ili planirano razdoblje stvaranja novog radnog mjesta nakon realizacije projekta |
| 1. | Pometač/ica | 2 | godina |

*Napomena:*

*Podaci iz ove tablice uzeti će se u obzir prilikom provjere ostvarenja kriterija odabira broj 2. iz Priloga 10 Natječaja.*

*Broj novozaposlenih osoba je pokazatelj provedbe projekta te se u trenutku podnošenja zahtjeva za potporu dokazuje na temelju podataka iz ove tablice.*

*Na zahtjev Agencije za plaćanja korisnik je dužan dostaviti i/ili dati na uvid dokaze i/ili obrazložiti stvaranje novih radnih mjesta koja su posljedica provedbe ulaganja.*

3.5. TRAJANJE PROVEDBE PROJEKTA

*(navesti u mjesecima planirano trajanje provedbe ulaganja za koje se traži javna potpora iz Mjere 7 „Temeljne usluge i obnova sela u ruralnim područjima“)*

Planirano trajanje provedbe ulaganja je 12 mjeseci. Dva mjeseca odnose se na provedbu postupka javne nabave te odabir najpovoljnijeg izvođača radova. Nakon toga slijedi izvođenje radova u trajanju od 60 radnih dana.

3.6. GLAVNE AKTIVNOSTI

(navesti glavne aktivnosti koje će se provoditi u svrhu provedbe projekta; najmanje 300, a najviše 800 znakova)

1. Imenovanje projektnog tima za provedbu projektnih aktivnosti,
2. Provedba postupka javne nabave za izvođenje građevinskih radova, stručni nadzor građenja i koordinatora zaštite na radu te provedba postupka javne nabave za nabavku opreme (provodi specijalist Grada Makarske dipl. iur.).
3. Donošenje odluke o odabiru najpovoljnijeg izvođača radova i stručni nadzor građenja i koordinatora zaštite na radu te dobavljača opreme.
4. Početak građevinskih radova: uvođenje izvođača u rad, priprema gradilišta, osiguranje, izrada terminskog plana izvođenja radova.
5. Izvođenje: pripremnih radova, betonski i armiranobetonski radovi, bravarski radovi, kamenarski radovi, radovi uređenja površina, radovi uređenja zelenih površina, postavljanje opreme za igralište, postavljanje urbane opreme, postavljanje rasvjetne opreme, radovi na odvodnji, ostali radovi.
6. Provođenje stručnog nadzora nad izvođenjem radova.
7. Administracija projekta, promidžba i vidljivost: projektne su aktivnosti koje će se provoditi od prvog do posljednjeg mjeseca provedbe projekta.

3.7. PRIPREMNE PROVEDENE AKTIVNOSTI

*(navesti ukratko pripremne aktivnosti koje su već provedene u svrhu realizacije projekta/operacije. Na primjer: riješeni su imovinsko-pravni odnosi, izrađen je idejni projekt/glavni projekt/elaborat zaštite okoliša, ishođena je lokacijska dozvola/građevinska dozvola/akt prema propisima kojima se uređuje zaštita okoliša i prirode/potvrde i suglasnosti javno-pravnih tijela, ostale pripremne aktivnosti. Napomena: nije potrebno navoditi detalje spomenutih akata/dokumenata - dovoljno je navesti općeniti naziv akta/dokumenta, na primjer: izrađeni su idejni i glavni projekt, ishođene su lokacijska dozvola, građevinska dozvola i potvrde javno-pravnih tijela koje su sastavni dio glavnog projekta)*

* Riješeni su imovinsko-pravni odnosi: Potpisan je Sporazum o ustupanju prava korištenja nekretnina, između Župe Sv. Jeronima i Grada Makarske (Klasa 944-05/16-50/1, Ur. Broj: 2147/05-04-12/1-16-01).
* Izrađena je tehnička dokumentacija: Glavni projekt rekonstrukcije i uređenja dječjeg igrališta u Velikom Brdu sa troškovnikom i nacrtima za izvođenje

3.8. UKUPNA VRIJEDNOST PROJEKTA

*(navesti ukupnu vrijednost projekta sukladno projektno-tehničkoj dokumentaciji/procjeni troškova, uključujući prihvatljive i neprihvatljive troškove, opće troškove i PDV, a u skladu s tablicom ''Plan nabave/Tablica troškova i izračuna potpore'')*

Ukupna vrijednost projekta iznosi **1.308.522,16 kn.**

3.9. ZAPOČETE AKTIVNOSTI GRAĐENJA

*(navesti ukupnu vrijednost započetih aktivnosti građenja koja ne smije biti veća od 10% ukupne vrijednosti građenja vezanog uz projekt do trenutka podnošenja Zahtjeva za potporu. Sukladno članku 5. stavak 1 točka d) Pravilnika aktivnosti vezane uz ulaganje, osim pripremnih aktivnosti, ne smiju započeti prije podnošenja Zahtjeva za potporu. U slučaju započetih aktivnosti građenja, potrebno je vrijednost građenja razdvojiti na prihvatljiv trošak (neizvedeni radovi) i neprihvatljiv trošak (izvedeni radovi u maksimalnom iznosu do 10% vrijednosti građenja), te isto prikazati u tablici ''Plan nabave/Tablica troškova i izračuna potpore''. U slučaju da aktivnosti građenja nisu započete do podnošenja Zahtjeva za potporu navesti: ''Aktivnosti građenja nisu započele'')*

**Aktivnosti građenja nisu započele.**

**4. DRUŠTVENA OPRAVDANOST PROJEKTA**

4.1. CILJANE SKUPINE I KRAJNJI KORISNICI

*(navesti ciljane skupine i krajnje korisnike/interesne skupine projekta te* *popuniti izjavu korisnika o dostupnosti ulaganja lokalnom stanovništvu i različitim interesnim skupinama iz točke 11. ovog Priloga)*

**Ciljane skupine projekta su:**

* **Stanovnici naselja Veliko Brdo** (408), osobito **obitelji s djecom** koji do sada nisu imali sličan sadržaj. Naime, na mjestu postojećeg igrališta nalazi se nogometno i košarkaško igralište smanjenih dimenzija koje je u derutnom stanju. Naselje nema nikakvih sadržaja niti igrališta za malu djecu. Provedbom projekta djeca iz Velikog Brda dobit će sasvim novi sadržaj – igralište sa igralima za **najmanju djecu**, novo igralište za nogomet i košarku za **stariju djecu** te prostor sa klupama i zelenom površinom za **roditelje**.
* **Dječji vrtić Veseljko** – nalazi se svega 100 m od samog igrališta. Radi se o novootvorenom vrtiću, koji upisuje 25 djece u pedagoškoj godini 2018./2019. Vrtić nema uređeno i opremljeno igralište te će se igralište svakodnevno koristiti od strane djece koja pohađaju vrtić, sa svojim odgojiteljicama.
* **Osnovna škola oca Petra Perice** u naselju Makarska koja je locirana u neposrednoj blizini naselja Veliko Brdo koju pohađaju djeca iz naselja Veliko Brdo. S obzirom kako će novi sadržaj biti jedinstven na čitavom zapadnom dijelu Grada Makarske, otvorit će se mogućnost i za korištenje i organiziranje različitih sadržaja OŠ oca Petra Perice (utakmice, druženja, nastupi…)
* **Mjesni odbor Veliko Brdo** – na čiju inicijativu je projekt i izrađen, imat će priliku organizacije različitih sadržaja u sklopu novog višenamjenskog igrališta, kao i mjesno planinarsko društvo **HPD Veliko Brdo**.

**Krajnji korisnici su:**

* **Turisti** – obzirom kako je naselje Veliko Brdo posljednjih godina izrazito zanimljivo turistima i kako je lokalno stanovništvo prilagodilo i svoje objekte turističkoj djelatnosti na način da veći broj objekata za iznajmljivanje spada u kategoriju kuća za odmor sa bazenom. Turisti koji su za vrijeme svog boravka smješteni u Velikom Brdu imat će novi sadržaj za svoju djecu.
* **Građani grada Makarske** – koji dolaze u Veliko Brdo s obzirom se radi o novom javnom sadržaju namijenjenog svim građanima i stanovnicima Grada Makarske.

4.2. DRUŠTVENA OPRAVDANOST PROJEKTA SUKLADNO CILJEVIMA PROJEKTA

*(navesti na koji način će ciljevi projekta i očekivani rezultati projekta doprinijeti području u kojem se planira provedba projekta odnosno koji su pozitivni učinci za ciljane skupine i krajnje korisnike; najmanje 300, a najviše 800 znakova)*

Provedbom projekta izravno se doprinosi podizanju kvalitete života stanovništva. Lokacija predmetnoga projekta nalazi u samom centru naselja Veliko Brdo – pored Crkve, novog dječjeg vrtića i pored društ. doma koji zajedno čine osnovu društ. infrastrukture. Dosadašnje igralište smanjenih dimenzija koristi tek manji broj djece većeg uzrasta, a derutan izgled narušava izgled cijelog naselja, s obzirom da se igralište nalazi u samom centru naselja. Zacrtani ciljevi i rezultati projekta doprinijet će području na način da će se urediti postojeće igralište u: a.) prostor za manju djecu – kojeg do sada u čitavom naselju nije bilo, sa 4 nova igrala, antistres podlogom koja im omogućuje sasvim sigurno mjesto za igru; b.) prostor za njihove roditelje – kojeg do sada u sklopu igrališta nije bilo, sa 6 novih klupa; c.) nogometno igralište smanjenih dimenzija – na način da će se postojeće igralište za nogomet i košarku prilagoditi i urediti; d.) novu zelenu površinu i travnjak – koja će biti oplemenjena, održavana i utjecati na cjelokupan izgled naselja s obzirom se radi o centru Velikoga Brda. Vrlo važno za spomenuti je kako će igralište služiti u svrhu kvalitetnog provođenja slobodnog vremena te za provedbu sportskog programa djece koja pohađaju novootvoreni vrtić Veseljko. Djeca turista koji su za vrijeme svog boravka smješteni u Velikom Brdu dobivaju novi sadržaj za igru.

**5. POVEZANOST DJELATNOSTI UDRUGE/VJERSKE ZAJEDNICE S PROJEKTOM I DOKAZ DA JE HUMANITARNA/DRUŠTVENA DJELATNOST UDRUGE/VJERSKE ZAJEDNICE OD POSEBNOG INTERESA ZA LOKALNO STANOVNIŠTVO**

5.1. POVEZANOST DJELATNOSTI UDRUGE/VJERSKE ZAJEDNICE S PROJEKTOM

*(obrazložiti na koji je način projekt povezan s podacima iz Registra udruga odnosno statuta udruge ili vjerske zajednice vezano za ciljane skupine, ciljeve, djelatnosti kojima se ostvaruje cilj, te s područjima djelovanja i aktivnostima udruge/vjerske zajednice; navedeno se odnosi isključivo na slučaj kada je korisnik udruga ili vjerska zajednica koja se bavi humanitarnim i društvenim djelatnostima)*

* Nije primjenjivo

5.2. DOKAZ DA SU HUMANITARNE I DRUŠTVENE DJELATNOSTI UDRUGE/VJERSKE ZAJEDNICE OD POSEBNOG INTERESA ZA LOKALNO STANOVNIŠTVO

*(obrazložiti po kojoj su osnovi humanitarne i društvene djelatnosti udruge/vjerske zajednice od posebnog interesa za lokalno stanovništvo; navedeno se odnosi isključivo na slučaj kada je korisnik udruga ili vjerska zajednica koje se bave humanitarnim i društvenim djelatnostima)*

* Nije primjenjivo

**6. FINANCIJSKI KAPACITET KORISNIKA**

PLANIRANI IZVORI SREDSTAVA ZA PROVEDBU PROJEKTA/OPERACIJE

*(prikazati dinamiku financiranja projekta po godinama planirane provedbe do potpune realizacije i funkcionalnosti projekta te navesti sve planirane izvore sredstava potrebne za provedbu projekta)*

Planirano trajanje provedbe ulaganja je 6 mjeseci.

Dinamika financiranja projekta:

* Podnošenje prvog dijela Zahtjeva za potporu u AGRONET do 14. rujna 2018.
* Odluka o odabiru projekata i sklapanje Ugovora o financiranju – prosinac 2018.
* Podnošenje drugog dijela Zahtjeva za potporu u AGRONET (faza II) (javna nabava) – siječanj – ožujak2019.
* Administrativna kontrola drugog dijela zahtjeva za potporu – siječanj – ožujak 2019.
* Odluka o dodjeli sredstava – ožujak, travanj 2019.
* Početak provedbe projekta – travanj 2019. – lipanj 2019.
* Stavljanje igrališta u funkciju - lipanj, srpanj 2019.
* Podnošenje Zahtjeva za isplatu sredstava – rujan 2019.
* Isplata sredstava – listopad, studeni 2019.

Ukupna provedba projekta: 12 mjeseci. Svi novčani tijekovi planirani su u 2019. godini.

Ukupna vrijednost projekta: **1.308.522,16 kn**

Grad Makarska je Proračunom Grada Makarske za 2018. godinu planirao iznos od 1.300.000,00 kuna unutar stavke: Program građenja objekata i uređaja komunalne infrastrukture – Izgradnja dječjeg igrališta Veliko Brdo.

Prijavom predmetnog projekta na natječaj Programa ruralnog razvoja, mjera 7, podmjera 7.4., tip operacije 7.4.1. Grad Makarska planira osigurati **1.046.817,73 kn**, a preostali dio u iznosu od **261.704,43 kn** putem vlastitog učešća iz svog proračuna iz gore navedene stavke.

Preostali iznos iz navedene stavke Grad Makarska će rasporediti u proračun za 2019. te projekciju proračuna za 2020. za održavanje novog dječjeg igrališta.

|  |  |  |  |
| --- | --- | --- | --- |
| **PLANIRANI TROŠKOVI PROJEKTA** | **PROCIJENJENI IZNOS BEZ PDV-a**  **kn** | **IZNOS PDV-a**  **kn** | **UKUPNI PROCIJENJENI IZNOS S PDV-om**  **kn** |
| **PRIHVATLJIVI TROŠKOVI** | | | |
| **Građenje** | | | **1.066.752,10** |
| Pripremni radovi, demontaže i rušenja | 149.546,25 | 37.386,56 | 186.932,80 |
| Betonski i armiranobetonski radovi | 268.590,00 | 67.147,50 | 335.737,50 |
| Bravarski radovi | 27.600,00 | 6.900,00 | 34.500,00 |
| Kamenarski radovi | 117.000,00 | 29.250,00 | 146.250,00 |
| Radovi uređenja površina | 117.600,00 | 29.400,00 | 147.000,00 |
| Radovi uređenja zelenih površina | 13.500,00 | 3.375,00 | 16.875,00 |
| Oborinska odvodnja | 54.465,44 | 13.616,36 | 68.081,80 |
| Električne instalacije | 101.400,00 | 25.350,00 | 126.750,00 |
| Ostali radovi | 3.700,00 | 925,00 | 4.625,00 |
| **Opremanje** | | | **158.329,5** |
| Igrala za djecu | 78.714,00 | 19.678,50 | 98.392,50 |
| Urbana oprema | 47.950,00 | 11.987,50 | 59.937,00 |
| **Ukupni iznos prihvatljivih troškova bez općih troškova** | | | **1.225.081,60** |
| **Troškovi vanjskih usluga** | | | **83.440,56** |
| Stručni nadzor građenja i koordinator zaštite na radu | 36.752,45 | 9.188,11 | 45.940,56 |
| Upravljanje projektom | 30.000,00 | 7.500,00 | 37.500,00 |
| **Ukupni iznos prihvatljivog ulaganja** | | | **1.308.522,16** |
| **Intenzitet javne potpore** | | | **80 %** |
| **Iznos potpore prema procijenjenom iznosu prihvatljivog ulaganja** | | | **1.046.817,73** |
| **Iznos potpore iz proračuna EU (85% ukupnog iznosa potpore)** | | | **889.795,07** |
| **Iznos potpore iz proračuna Republike Hrvatske (15% ukupnog iznosa potpore)** | | | **157.022,66** |
| **III. UKUPNI IZNOS PROJEKTA I VLASTITIH SREDSTAVA** | | | |
| **Ukupni iznos projekta** | | | **1.308.522,16** |
| **Iznos vlastitih sredstava Grada Makarske** | | | **261.704,43** |

**7. LJUDSKI KAPACITETI KORISNIKA**

*(navesti dosadašnja iskustva korisnika u provedbi sličnih projekta, te ljudske kapacitete za provedbu planiranog projekta, odnosno broj osoba i stručne kvalifikacije osoba uključenih u provedbu planiranog projekta; navesti broj osoba i stručne kvalifikacije osoba koji su zaposlenici, članovi ili volonteri korisnika ili pravnu osobu koja održava/upravlja projektom, a koji će biti uključeni u održavanje i upravljanje realiziranim projektom u razdoblju od najmanje pet godina od dana konačne isplate sredstava iz Mjere 7 „Temeljne usluge i obnova sela u ruralnim područjima)*

Grad Makarska, kao nositelj projekta, broji oko 54 zaposlenika i svoje cjelovito iskustvo vezano za pripremu i kvalitetnu provedbu većeg broja projekata članova projektnog tima potkrepljuje se nizom provedenih projekata kao i onih u provedbi, sufinanciranih EU i nacionalnim sredstvima. EU projekti koje je Grad Makarska sufinancirao iz ESI Fondova su: Operativni program Konkurentnost i kohezija: Pilot projekt Energetska obnova zgrada i korištenje obnovljivih izvora energije u javnim ustanovama koje obavljaju djelatnost odgoja i obrazovanja, Priprema i provedba integriranih razvojnih programa temeljenih na obnovi kulturne baštine, Operativni program učinkoviti ljudski potencijali: Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim ogojno-obrazovnim ustanovama, faza I., faza II., faza III., FEAD: Osiguravanje školske prehrane za djecu u riziku od siromaštva – školska godina 2017./2018. Ostali projekti sufinancirani nacionalnim sredstvima su sljedeći: Astro park, Sustav javnih bicikala, Tematska pješačko-biciklistička staza „Tragom Antuna Gojaka“, Rekonstrukcija i nadogradnja stare upravne zgrade na Gradskom sportskom centru, Modernizacija javne rasvjete, Sufinanciranje ugradnje solarnih panela za građane, Adaptacija prostora za Gradsku knjižnicu, Centar za posjetitelje Makarska, Razvoj biciklističkih odmorišta i biciklističke infrastrukture na području Grada Makarska, Sanacija kolno-pješačke ulice Put Makra, Rekonstrukcija strojarskih i elektro instalacija te adaptacija sanitarnih čvorova centralne zgrade DV Biokovsko zvonce – vrtića Ciciban.

Javna ustanova Makarska razvojna agencija - Mara koja je zadužena za kvalitetnu pripremu projekta te u provedbi upravljanje projektom, s obzirom da je ista od strane grada Makarske osnovana kao pravna osoba Odlukom o osnivanju Javne ustanove Makarska razvojna agencija – MARA („Glasnik Grada Makarske“ br. 7/15 i 12/15) sa svrhom gospodarskog razvitka i stvaranja poduzetničke klime te promoviranja gradskih potencijala u cilju daljnjeg rasta i razvitka. Među inim djelatnostima agencije navodi se sudjelovanje u pripremi i provedbi u razvojnim projektima i programima financiranim iz nacionalnih ili EU sredstava, pružanje savjetodavne i tehničke pomoći u pripremi projekata gospodarskih subjekata s područja Grada Makarske kao i organizacija civilnoga društva s područja Grada Makarske te poticanje javno-civilnih međusektorskih partnerstva. Ispred Agencije imenuje se Lidija Vukadin Vranješ, univ. spec. oec. koja je u prethodnom periodu u ulozi savjetnice gradske uprave grada Makarske bila zadužena za pripremu i provedbu projekata u Gradu i koja je kvalificirana u području pripreme i provedbe projekata financiranih međunarodnim, EU i nacionalnim sredstvima te imaju iskustva rada na istima. Neke od najznačajnijih referenci Agencije su: Operativni program Konkurentnost i kohezija: Pilot projekt Energetska obnova zgrada i korištenje obnovljivih izvora energije u javnim ustanovama koje obavljaju djelatnost odgoja i obrazovanja, Priprema i provedba integriranih razvojnih programa temeljenih na obnovi kulturne baštine, Promicanje održivog korištenja prirodne baštine u nacionalnim parkovima i parkovima prirode, Poslovna konkurentnost: Certifikacijom proizvoda do tržišta; Operativni program učinkoviti ljudski potencijali: Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim ogojno-obrazovnim ustanovama, faza I., faza II., faza III., FEAD: Osiguravanje školske prehrane za djecu u riziku od siromaštva – školska godina 2017./2018., Europa za građane.

Stručni specijalist javne nabave Grada Makarske Hrvoje Pejić, dipl. iur. bit će zadužen za provođenje postupaka javne nabave koji ima dugogodišnje iskustvo u vođenju postupaka javne nabave ključnih infrastrukturnih projekata Grada, ali i projekata financiranih iz ESI fondova: Operativni program Konkurentnost i kohezija: Pilot projekt Energetska obnova zgrada i korištenje obnovljivih izvora energije u javnim ustanovama koje obavljaju djelatnost odgoja i obrazovanja, Priprema i provedba integriranih razvojnih programa temeljenih na obnovi kulturne baštine. Uz navedene članove projektnog tima, tu je i savjetnica Upravnog odjela za komunalne djelatnosti, Sonja Duka, dipl. ing. arh, koja ima veliko iskustvo pripreme prostorne i tehničke dokumentacije kao i provedbu gradskih infrastrukturnih projekata. Za održavanje nove infrastrukture zadužit će se gradsko komunalno poduzeće Makarski komunalac d.o.o. ispred kojeg je u projektni tim imenovana Mila Lukić, mag. oecol, voditeljica stručnih poslova i održavanja Makarskog botaničkog vrta te voditeljica informativno-edukativnih radionica.

**8. NAČIN ODRŽAVANJA I UPRAVLJANJA PROJEKTOM**

8.1. PRIHODI I RASHODI PROJEKTA/OPERACIJE

*(navesti planirane izvore prihoda/sufinanciranja i rashode nužne za upravljanje i održavanje realiziranim projektom u predviđenoj funkciji projekta)*

Planirani izvori prihoda/sufinanciranja nužnih za upravljanje i održavanje realiziranim projektom/operacijom osiguravaju se u proračunu Grada Makarske, stavka: Program građenja objekata i uređaja komunalne infrastrukture – Izgradnja dječjeg igrališta Veliko Brdo. U proračunu Grada Makarske za 2018. planirana je proračunska pozicija sa iznosom od 1.300.000,00 kuna. Projekt neće generirati prihode. Održavanje realiziranog projekta vršit će komunalno poduzeće Grada Makarske Makarski komunalac d.o.o.

8.2. ODRŽAVANJE I UPRAVLJANJE PROJEKTOM/OPERACIJOM PET GODINA OD DANA KONAČNE ISPLATE SREDSTAVA

*(navesti broj osoba i stručne kvalifikacije osoba koji su zaposlenici, članovi ili volonteri korisnika, a koji su uključeni u održavanje i upravljanje realiziranim projektom u razdoblju od najmanje pet godina od dana konačne isplate sredstava iz Mjere 7 „Temeljne usluge i obnova sela u ruralnim područjima“; navesti način upravljanja projektom kada je korisnik prenio ili će prenijeti upravljanje projektom/operacijom drugoj pravnoj osobi sukladno nadležnim propisima)*

Održavanje i upravljanje projektom nakon provedbe, a pet godina od dana konačne isplate sredstava navodimo:

* Za održavanje realiziranog projekta bit će zaduženo komunalno poduzeće u vlasništvu Grada Makarske **Makarski komunalac d.o.o.** koje broji ukupno 73 zaposlenika, od čega je 47 radnika s kategorije javnih usluga (vozači, odvoz i deponiranje, čišćenje i pometanje javnih površina). Naselje Veliko Brdo skuplja miješani komunalni otpad svaki drugi dan, a čišćenje javnih površina, održavanje ulica, zelenih površina se obavlja svaki dan te je radi toga planirano **zapošljavanje 2 osobe za obavljanje navedenih poslova**.
* Obzirom je predmet projekta dječje igralište, za održavanje igrala na njemu zadužen je gradski **Pogon za obavljanje komunalnih djelatnosti**, koji, ovisno o potrebi izlazi na teren. Pogon ima 30 zaposlenih osoba, od kojih je 7 zaposleno u radnoj grupi (hortikultura i građevinski radovi). Ispred Pogona za obavljanje komunalnih djelatnosti projektom će, od dana konačne isplate sredstava za održavanje biti zadužen voditelj **Antonio Zec**, sa dugogodišnjim radnim iskustvom upravljanja i organiziranja poslova Pogona. Osim toga, za konstantan nadzor i sigurnost realiziranog projekta skrbit će i djelatnici **Odsjeka za komunalno i prometno redarstvo Grada Makarske**.
* Nadležno tijelo Grada Makarske, sukladno Odluci o ustrojstvu gradske uprave Grada Makarske, vršit će upravljačku funkciju projekta nakon njegove realizacije.
* Kako je projekt iniciran od strane **Mjesnog odbora Veliko Brdo**, isti će biti zaduženi za kontrolu nad realiziranim projektom te konstantnu komunikaciju sa spomenutim službama, s ciljem što kvalitetnijeg održavanja i upravljanja.

**9. OSTVARIVANJE NETO PRIHODA**

*(Ako se administrativnom kontrolom utvrdi da projekt nakon dovršetka ostvaruje neto prihod, iznos potpore će se umanjiti za diskontirani neto prihod koji projekt ostvaruje u referentnom razdoblju od 10 godina.*

*Za izračun neto prihoda u referentnom razdoblju potrebno je popuniti Predložak za izračun neto prihoda.*

*Predložak se preuzima sa stranice www.apprrr.hr – kartica “Zajednička poljoprivredna politika/PRRRH 2014. – 2020./Mjera 7/Podmjera 7.4/Vezani dokumenti/Predlošci i upute 7.4.1“ te se popunjen uljepljuje u ovom poglavlju).*

****

Ostvaruje li projekt neto prihod? **DA / NE**

*(Zaokružiti odgovor koji je primjenjiv za projekt)*

**Tablica izračuna neto prihoda**

*(ulijepiti popunjenu Tablicu izračuna neto prihoda )*

**10. USKLAĐENOST PROJEKTA SA STRATEŠKIM RAZVOJNIM DOKUMENTOM JEDINICE LOKALNE SAMOUPRAVE ILI S LOKALNOM RAZVOJNOM STRATEGIJOM ODABRANOG LAG-a**

*(navesti cilj i prioritet iz strateškog razvojnog dokumenta jedince lokalne samouprave ili iz lokalne razvojne strategije odabranog LAG-a unutar Programa ruralnog razvoja Republike Hrvatske, a iz kojih je vidljivo da je projekt u skladu sa* *strateškim razvojnim dokumentom, odnosno lokalnom razvojnom strategijom odabranog LAG-a; navesti broj poglavlja/stranice u kojem se navodi spomenuti cilj i prioritet; navesti broj i datum akta temeljem kojeg je strateški razvojni dokument usvojen od strane predstavničkog tijela jedinice lokalne samouprave; navesti gdje je taj akt objavljen - naziv i broj glasnika/link na mrežnu stranicu*; *navesti gdje je strateški razvojni dokument objavljen - naziv i broj glasnika/link na mrežnu stranicu)*

**Projekt je sukladan:**

1. **Strategiji razvoja Splitsko-dalmatinske županije**:

* **Strateški cilj 1.: Konkurentno gospodarstvo,**Prioritet 1.5.,   
  Mjera 1.5.1. Jačanje lokalne zajednice,   
  Mjera 1.5.2. Održivi razvoj ruralnog područja kroz poboljšanje uvjeta života i rada, stranica 132. <https://www.dalmacija.hr/Portals/0/docs/Tajnistvo/%C5%BErs%20sd%C5%BE.pdf>, Zaključak o donošenju Strategije, KLASA: 021-04/11-02/246, URBROJ: 2181/1-01-11-1, Split, 26. rujna 2011.: <https://www.dalmacija.hr/Portals/0/Glasnik/2011/8a/473.%20razvojna%20strategija%20splitsko-dalmatinske%20%C5%BEupanije%202011.-2013.%20godine.pdf?ver=2011-10-07-145632-000>

1. **Važeći Plan ukupnog razvoja Grada Makarske**:

* **Strateški cilj 2: Razvijena komunalna infrastruktura: str. 9.;**
* **Strateški cilj 3: Razvijena kultura zajednice, str. 10.** <http://makarska.hr/clients/1/documents/449.pdf>

1. **Važeći Plan razvoja kulturnog turizma Grada Makarske**:

* **Strateški cilj 10: Razvoj ruralnih cjelina grada Makarske, str. 76.** <http://makarska.hr/hr/plan-razvoja-kulturnog-turizma-grada-makarske/3284>, Odluka o usvajanju Plana razvoja kulturnog turizma Grada Makarske 2015. – 2020. <http://makarska.hr/hr/plan-razvoja-kulturnog-turizma-grada-makarske/3284>.

1. **Nacrt Strategije razvoja Grada Makarske**

* **Cilj: Diversificiranje i unaprjeđenje održivog turizma temeljenog na selektivnim oblicima turizma**

Prioritet: 1.2. Razvoj turističkih usluga i infrastrukture,

Mjera: 1.2.1. Razvoj i modernizacija turističke infrastrukture

* **Cilj: Unaprjeđenje kvalitete života kroz razvoj ljudskih potencijala i visoke kvalitete društvenih usluga i sadržaja**

Prioritet: Unaprjeđenje sportsko-rekreacijske infrastrukture i sadržaja

Mjera: . Razvoj i modernizacija sportsko-rekreacijske infrastrukture

Aktivnost: . Razvoj i modernizacija sportsko-rekreacijske infrastrukture

<https://makarska.hr/hr/strategija-razvoja/4485>

**11. IZJAVA KORISNIKA O DOSTUPNOSTI ULAGANJA LOKALNOM STANOVNIŠTVU I RAZLIČITIM INTERESNIM SKUPINAMA**

*Pojašnjenje:*

*- Davatelj Izjave je korisnik/podnositelj Zahtjeva za potporu za podmjeru 7.4, tip operacije 7.4.1*

*- Korisnik se treba u Izjavi obvezati te treba izjaviti da će planirano ulaganje biti dostupno lokalnom stanovništvu i različitim interesnim skupinama.*

*- U Izjavi je potrebno nabrojiti interesne skupine krajnje korisnike projekta/operacije.*

*- Izjava mora biti potpisana i ovjerena od strane korisnika.*

Grad Makarska, podnositelj Zahtjeva za potporu za Podmjeru 7.4., Tip operacije 7.4.1. obvezuje se da će planirano ulaganje biti dostupno lokalnom stanovništvu i interesnim skupinama:

* **Stanovnici naselja Veliko Brdo** (408), osobito **obitelji s djecom** koji do sada nisu imali sličan sadržaj. Naime, na mjestu postojećeg igrališta nalazi se nogometno i košarkaško igralište smanjenih dimenzija koje je u derutnom stanju. Naselje nema nikakvih sadržaja niti igrališta za malu djecu. Provedbom projekta djeca iz Velikog Brda dobit će sasvim novi sadržaj – igralište sa igralima za **najmanju djecu**, novo igralište za nogomet i košarku za **stariju djecu** te prostor sa klupama i zelenom površinom za **roditelje**.
* **Dječji vrtić Veseljko** – nalazi se svega 100 m od samog igrališta. Radi se o novootvorenom vrtiću, koji upisuje 25 djece u pedagoškoj godini 2018./2019. Vrtić nema uređeno i opremljeno igralište te će se igralište svakodnevno koristiti od strane djece koja pohađaju vrtić, sa svojim odgojiteljicama.
* **Osnovna škola oca Petra Perice** u naselju Makarska koja je locirana u neposrednoj blizini naselja Veliko Brdo koju pohađaju djeca iz naselja Veliko Brdo. S obzirom kako će novi sadržaj biti jedinstven na čitavom zapadnom dijelu Grada Makarske, otvorit će se mogućnost i za korištenje i organiziranje različitih sadržaja OŠ oca Petra Perice (utakmice, druženja, nastupi…)
* **Mjesni odbor Veliko Brdo** – na čiju inicijativu je projekt i izrađen, imat će priliku organizacije različitih sadržaja u sklopu novog višenamjenskog igrališta, kao i mjesno planinarsko društvo **HPD Veliko Brdo**.

**Krajnji korisnici su:**

* **Turisti** – obzirom kako je naselje Veliko Brdo posljednjih godina izrazito zanimljivo turistima i kako je lokalno stanovništvo prilagodilo i svoje objekte turističkoj djelatnosti na način da veći broj objekata za iznajmljivanje spada u kategoriju kuća za odmor sa bazenom. Turisti koji su za vrijeme svog boravka smješteni u Velikom Brdu imat će novi sadržaj za svoju djecu.
* **Građani grada Makarske** – koji dolaze u Veliko Brdo s obzirom se radi o novom javnom sadržaju namijenjenog svim građanima i stanovnicima Grada Makarske.

Datum: Potpis i pečat

Makarska, 8. kolovoza 2018. Gradonačelnik,

Jure Brkan, dipl. oec.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_