Na temelju članka 30. stavak 5. Pravilnika o provedbi mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014. – 2020. (Narodne novine broj 48/18) i članka 36. Statuta Grada Makarske (Glasnik Grada Makarske, br. 8/18) Gradsko vijeće Grada Makarske na \_\_\_\_\_sjednici održanoj \_\_\_\_\_\_\_\_\_\_\_\_\_2018., donosi

**ODLUKU**

**o davanju suglasnosti za provedbu ulaganja na području Grada Makarske: Rekonstrukcija dječjeg igrališta u naselju Veliko Brdo**

Članak 1.

Ovom Odlukom daje se suglasnost na provedbu ulaganja „Rekonstrukcija dječjeg igrališta u naselju Veliko Brdo“ na području Grada Makarske, u svrhu prijave na natječaj iz Mjere 07 „Temeljne usluge i obnova sela u ruralnim područjima“, Podmjere 7.4.–„Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“, Tip operacije 7.4.1. – „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ iz Programa ruralnog razvoja Republike Hrvatske za razdoblje 2014. – 2020. te ostvarivanja bespovratne potpore.

Članak 2.

Sastavni dio ove Odluke je Prilog 12 „Opis projekta“, sukladno uvjetima Natječaja za provedbu Podmjere 7.4. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ – provedba tipa operacije 7.4.1 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ iz Programa ruralnog razvoja Republike Hrvatske za razdoblje 2014 – 2020. (Klasa: 440-12/14-01-01-01/0001, Ur. broj: 343-1501/15-18-212).

Članak 3.

Podnositelj Zahtjeva za potporu –Korisnik potpore je Grad Makarska.

Za pripremu dokumentacije za prijavu na natječaj zadužuje se JU Makarska razvojna agencija – Mara.

Članak 4.

Stupanjem na snagu ove Odluke stavlja se izvan snage Odluka o davanju suglasnosti za provedbu ulaganja na području Grada Makarske: Rekonstrukcija dječjeg igrališta u naselju Veliko Brdo (Glasnik Grada Makarske broj 3/17).

Članka 5.

Ova Odluka stupa na snagu prvog dana od dana objave u Glasniku Grada Makarske.

Klasa:361-01/17-03/3

Ur.Broj: 2147/01-01/4-18-7

Makarska, \_\_\_\_\_\_\_\_\_\_\_\_\_\_2018.g.

REDSJEDNIK GRADSKOG VIJEĆA

Marko Ožić-Bebek, dr.med.

**Obrazloženje**

Prema prijedlogu Mjesnog odbora Veliko Brdo, Grad Makarska je 2017.g. pripremio projekt „Rekonstrukcija dječjeg igrališta u naselju Veliko Brdo“, kao i „Arhitektonsko rješenje uređenje igrališta u Velikom Brdu sa troškovnikom i nacrtima za izvođenje“, izrađenog od strane Lukić Projekta d.o.o., kako bi se isti prijavio za financiranje iz natječaja Programa ruralnog razvoja Republike Hrvatske za razdoblje 2014. – 2020. objavljenog u 2017.g.

Gradsko vijeće Grada Makarske dalo je suglasnost za provedbu projekta „Rekonstrukcija dječjeg igrališta u naselju Veliko Brdo“ na 24. sjednici održanoj dana 11. veljače 2017. godine, te je projekt prijavljen 17. svibnja 2017.g. Međutim, unatoč ostvarenom maksimalnom broju bodova temeljem zadanih kriterija, osim kriterija indeksa razvijenosti JLS, zbog ograničenog ukupnog iznosa raspoloživih sredstava javne potpore za predmetnu operaciju, Grad Makarska nije prošao na navedenom natječaju.

Kako je dana 12.06.2018.g. objavljen novi natječaj za tip operacije 7.4.1. “Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu”, u kojem je došlo do određenih manjih izmjena unutar Priloga 12, u odnosu na prethodni natječaj, te je u međuvremenu stupio na snagu i novi Pravilnik o provedbi mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014. – 2020., potrebno je usvojiti predloženu Odluku, kako bi se Grad Makarska mogao prijaviti na novi natječaj.

Naime, odredbom članka 30. stavak 5. Pravilnika o provedbi mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014. – 2020. (Narodne novine broj 48/18) propisano je da projekt mora imati suglasnost svih predstavničkih tijela jedinica lokalne samouprave na čijem se području projekt provodi.

Kako je cilj projekta uređenje centra naselja, u kojem se trenutno nalazi derutno betonsko nogometno i košarkaško igralište smanjenih dimenzija sa tribinama, u opremljeno dječje igralište sa antistres podlogom, uređenu zelenu površinu i nogometno igralište smanjenih dimenzija, a u svrhu poboljšanja kvalitete života mještana u naselju Velik Brdo razvojem i unapređenjem infrastrukture, a provedbom projekta unaprijedit će se sadržaj naselja za lokalno stanovništvo i za turiste, unaprijediti turistička ponuda, te djeci osigurati sigurno mjesto za igru i boravak, predlaže se Gradskom vijeću usvajanje predložene Odluke.

***Gradonačelnik***

***Jure Brkan, dipl.oec.***