Na temelju čl. 36. Statuta Grada Makarske (Glasnik Grada Makarske, br. 8/18) Gradsko vijeće Grada Makarske na \_\_\_\_ sjednici održanoj dana \_\_\_\_\_\_\_\_\_\_\_\_ 2018. god., donosi

**ODLUKU**

**O STAVLJANJU IZVAN SNAGE**

**ODLUKE O DAVANJU GRADSKIH PROSTORA NA PRIVREMENO KORIŠTENJE POLITIČKIM STRANKAMA I NOSITELJIMA NEZAVISNIH LISTA**

Članak 1.

Ovom Odlukom stavlja se izvan snage Odluka o davanju gradskih prostora na privremeno korištenje političkim strankama i nositeljima nezavisnih lista (Glasnik Grada Makarske, br. 2/15).

Članak 2.

Ugovor o davanju na korištenje poslovnog prostora političkim strankama sklopljen temeljem Odluke iz članka 1. ove Odluke ostaje na snazi do isteka istog.

Članak 3.

Ova Odluka stupa na snagu osmog dana od dana objave u Glasniku Grada Makarske.

Klasa: 372-05/15-50/1

Ur.broj: 2147/01-03/6-18-03

Makarska, \_\_\_\_\_\_\_\_\_\_\_\_\_\_2018.g.

Predsjednik Gradskog vijeća

Marko Ožić - Bebek, dr.med.

**O b r a z l o ž e n j e**

Stavkom 1. i 2. članka 6. Zakona o zakupu i kupoprodaji poslovnog prostora (Narodne novine, br. 125/11 i 64/15) propisano je da se poslovni prostor u vlasništvu Republike Hrvatske i jedinica lokalne i područne (regionalne) samouprave daje u zakup putem javnog natječaja.

Iznimno, ugovor o zakupu sklapa se bez javnog natječaja kada ga sklapaju međusobno Republika Hrvatska i jedinice lokalne samouprave, odnosno jedinica područne (regionalne) samouprave te pravne osobe u vlasništvu ili pretežitom vlasništvu Republike Hrvatske, odnosno pravne osobe u vlasništvu ili pretežitom vlasništvu jedinice lokalne i područne (regionalne) samouprave.

Slijedom navedenih zakonskih odredbi, Odluka o davanju gradskih prostora na privremeno korištenje političkim strankama i nositeljima nezavisnih lista stavlja se izvan snage, budući se navedenom Odlukom poslovni prostori za djelovanje političkih stranaka nisu davali na korištenje postupkom javnog natječaja.

Podrška stvaranju uvjeta za djelovanje političkih stranaka i nositelja nezavisnih lista, koja proizlazi iz Odluke iz 2015, ne smije se rabiti na način da se postupa protivno navedenoj zakonskoj odredbi da se poslovni prostori daju u zakup putem javnog natječaja.

Stavljanjem izvan snage citirane Odluke iz 2015. god. i davanje poslovnih prostora, pa i kad se radi o prostorima za djelovanje političkih stranaka, na javni natječaj nastoji se jasnije odrediti prava i obveze Grada i zakupnika, odrediti nediskriminirajući i transparentni postupak, a sve u cilju ostvarivanja načela učinkovitosti i ekonomičnosti upravljanja gradskom imovinom.

Ugovor o davanju na korištenje poslovnog prostora političkim strankama koji je sklopljen temeljem navedene Odluke koja se ovom Odlukom stavlja izvan snage, ostaje na snazi do njegova isteka.

Slijedom naprijed navedenog, predlaže se Gradskom vijeću donošenje Odluke o stavljanju izvan snage Odluke o davanju gradskih prostora na privremeno korištenje političkim strankama i nositeljima nezavisnih lista.

Gradonačelnik

Jure Brkan dipl.oec., v.r.